title: Don Omar

text: William Omar Landrón Rivera on William Landrónin ja Luz Antonia Riveran vanhin poika. Laulajanuransa ohella hän on muun muassa esiintynyt elokuvissa "Fast & Furious" (2009) sekä "Fast & Furious 5" (2011). Yksi hänen kuuluisimmista lauluistansa Danza Kuduro on myös Fast Five elokuvan soundtrackissä. Muita suuren suosion saavuttaneita kappaleita ovat "Angelito", "Conteo" and "Salió el Sol" ja "Dale Don Dale"


title: Don Omar

text: Don Omarin kolmas studio albumi, "iDon", julkaistiin vuonna 2009. Se sisälsi singlet "Virtual Diva", "Sexy Robótica" ja "Ciao Bella".


title: Destrucktions

text: Destrucktions oli suomalainen, Ulvilasta kotoisin ollut punkyhtye, joka julkaisi yhden LP:n vuonna 1983. Levyttänyt kokoonpano oli Mike Poison (laulu), Poko (kitara), Miksa (basso, soittaa nykyään Appendixissa) ja Jaska (rummut). Levyt painettiin Saksassa eikä niitä saatu heti Suomen markkinoille, koska ne juuttuivat tulliin. Sillä välin yhtye ehti hajota.


title: Destrucktions

text: "Vox Populi" (1983) Rock-O-Rama Rekords


title: Varaus (yhtye)

text: Varaus oli suomalainen hardcore punk -yhtye, joka toimi vuosina 1981−1985. Varaus julkaisi '1/2 LP' 12":n (nimen johtuen siitä, että musiikkia oli vain toisella puolella) 1983 ja 'Tuomittu elämään' 7" EP:n 1984. Yhtyeen kappaleita on julkaistu myös eri kokoelmalevyillä. Kokoonpanoksi vakiintui alkuaikojen muutaman miehistönvaihdoksen jälkeen Jone Vaarala (laulu), Timppa Vuorenmaa (kitara), Tero Muhonen (basso) ja Hande Pussinen (rummut). Vokalisti Jone oli soittanut aiemmin kitaraa Kaaoksessa. Vuonna 1985 Varaus hajosi ja sen jäsenet (Jonea lukuun ottamatta) muodostivat lyhytaikaiseksi jääneen Vendetta-yhtyeen joka levytti yhden maxi-EP:n, ollen yksi suomen ensimmaisistä speed / thrash metal -yhtyeistä .Varaukselta on julkaistu kaksi kokoelmalevyä hajoamisen jälkeen,Requiem cd(1997)ja 1/1 LP (2010). Jone Vaarala menehtyi 2008.


title: Varaus (yhtye)

text:
Tracks on compilations etc.
LP/CD Hardcore '83 more 1983
LP Finnish Spunk / Hard Beat 1984
LP Propaganda Live (live) more 1984
LP Yalta Hi-Life more 1984
LP Brutal Thrashin' Hardcore (bootleg) 1989
LP Hardcore Holocaust (bootleg) 1998
LP Killed By Finnish Hardcore (bootleg) 2003
4 cd Punk ja Yäk - Suomipunk 1977-1987 2009


title: Vähän kunnioitusta

text: Vähän kunnioitusta on kesällä 2010 ensi-iltansa saanut suomalainen elokuva, jonka on ohjannut Pekka Karjalainen. Elokuvan keskeinen aihe on vammaisen oikeus ja mahdollisuus itsenäiseen elämään ja etenkin rakkauteen. Elokuvassa kuullaan musiikkia yhtyeiltä Pertti Kurikan Nimipäivät ja Resisposse.


title: Vähän kunnioitusta

text: Episodi-lehdessä viisi kriitikkoa antoi elokuvalle pisteitä keskiarvona 2,60.


title: Ilmavoimien materiaalilaitos

text: Ilmavoimien materiaalilaitos (lyhenne ILMAVMATL) oli Suomen ilmavoimien koko valtakunnan alueella toiminut joukko-osasto. Nimen alle yhdistettiin vuoden 2010 alussa laitosta perustettaessa entisten Ilmavoimien viestitekniikkalaitoksen (IVL) ja Lentotekniikkalaitoksen (LENTOTL) toiminnot, joukkoyksiköksi erotetun Koelentokeskuksen toiminnot sekä pääosa Ilmavoimien esikunnan materiaaliosaston (Mat-os/ILMAVE) toiminnoista. Viestitekniikkalaitoksen toiminnot muodostaa pääosin nykyinen Viestitekniikkaosasto (VTekn-os/ILMAVMATL).


title: Ilmavoimien materiaalilaitos

text: Ilmavoimien Materiaalilaitos toimi ilmavoimien komentajan alaisena yksikkönä. Se hoiti ilmavoimien materiaalihankintoja, johti erikoishuollon järjestelyjä sekä toteutti puolustusvoimien koelentotoimintaa. Laitos vastasi koko ilmavoimien sotavarustuksesta kaikissa valmiustiloissa.


title: Ilmavoimien materiaalilaitos

text: Laitoksen toimipaikat sijaitsivat Jyväskylän Tikkakoskella mm. Tikkakosken teollisuusalueella, joka oli laitoksen päätoimipiste, korjaamotoiminnan myötä Tampereen Vuoreksessa, ilmailuteollisuuden yhteydessä Nokian Linnavuoressa, Koelentokeskuksessa Pirkkalassa sekä Uuraisilla. Hallinto toimi Tikkakoskella.


title: Ilmavoimien materiaalilaitos

text: Henkilökuntaa laitoksessa oli helmikuussa 2011 yhteensä noin 560. Ilmavoimien Materiaalilaitoksen viimeinen johtaja oli insinöörieversti Juha Hakulinen (s. 1956), jonka edeltäjä oli samassa yhteydessä reserviin siirtynyt insinöörieversti Ossi Koskela. Laitoksen Tikkakosken toimipiste on toiminut vuodesta 2004 lähtien Sanmina Oy:n lakkauttamisen myötä vapautuneessa, puolustusvoimien hankkimassa teollisuuskiinteistössä.


title: Ilmavoimien materiaalilaitos

text: Laitoksen henkilöstön keskuudessa toimi Viestitekniikkaosaston Radioamatöörikerho OI6X.


title: Ilmavoimien materiaalilaitos

text: Puolustusvoimauudistuksessa Materiaalilaitos yhdistetään uuteen, 1. tammikuuta 2015 perustettavaan Puolustusvoimien logistiikkalaitokseen (PVLOGL) omaksi logistiikkarykmentikseen (ILMAV LOGR).


title: Ilmavoimien materiaalilaitos

text: Ilmavoimien Koelentokeskus ("KOELNTKESK" tai "KOELENTK") Pirkkalan lentoaseman alueella oli laitoksen alainen oma joukkoyksikkönsä. Koelentokeskuksen päällikkönä ovat toimineet mm.:


title: Ilmavoimien materiaalilaitos

text: Keskus toimi kesäkuuhun 2013 asti Kuoreveden Hallissa. Aiemmin Koelentokeskus tunnettiin nimellä Koelentue. Nimi (lyh. "KoeLtue") vaihtui Koelentokeskukseksi 1. joulukuuta 1991. Se vastaa lentokaluston suoritusarvo-, lento-ominaisuus- ja järjestelmätiedon hankinnasta, alan tutkimus- ja kehitystoiminnasta, koelentotoiminnan asiantuntemuksesta ja koelentokoulutuksen ylläpitämisestä mukaan lukien lentovarusteet. Itse koelentotoiminta jakautuu tutkimus-, huolto- ja tuotantokoelentoihin. Yksikkö vastaanottaa myös uuden lentokaluston.


title: Ilmavoimien materiaalilaitos

text: Laitoksen perinteiden vaalimiseen ja alalla toimineiden yhteydenpitoon osallistuu Ilmavoimien viestikilta ry, joka on Maanpuolustuskiltojen Liiton alainen.


title: The Late Late Show with Craig Ferguson

text: The Late Late Show with Craig Ferguson oli yhdysvaltalainen myöhäisillan keskusteluohjelma, jota juonsi skotlantilais-amerikkalainen Craig Ferguson. "The Late Late Show'ta" esitettiin CBS-kanavalla Fergusonin johdolla tammikuusta 2005 lähtien joulukuuhun 2014 asti. "The Late Late Show'lla" ei ollut omaa housebändiä, mikä on harvinaista yhdysvaltalaisissa myöhäisillan keskusteluohjelmista.


title: The Late Late Show with Craig Ferguson

text:
Huhtikuun 28. päivän lähetyksessä vuonna 2014 Ferguson ilmoitti jättävänsä ohjelman vuoden loppuun mennessä.
Sarjan viimeinen jakso hänen juontamanaan esitettiin 19. joulukuuta 2014. Tämä jälkeen sarjaa jatkettiin vierailevien juontajien kanssa. Sarjan uusi vakituinen juontaja James Corden aloitti oman versionsa talk show’sta maaliskuun 2015 lopulla.


title: Cry

text: Cry on Michael Jacksonin toinen single, joka julkaistiin Invincible-albumilta vuonna 2001. Kappaleen on kirjoittanut ja tuottanut R. Kelly. Singlen B-puolelta löytyy kappale "Streetwalker", joka julkaistiin Bad -albumin erikoisversiolla vuonna 2001 sekä uusi kappale nimeltä "Shout". Kappaleen oli tarkoitus päätyä vuoden 2001 Invincible-albumille, mutta sen korvasi kappale "You Are My Life".


title: Uusapostolinen kirkko

text: Uusapostolinen kirkko (saks. "Neuapostolische Kirche", engl. "New Apostolic Church") on kristinuskon protestanttiseen päähaaraan kuuluva kirkko. Tyypillistä kirkon uskontulkinnalle on lopun aikojen korostaminen. Uusapostolinen kirkko katsoo olevansa Jumalan lopun aikoina kokoama morsiusseurakunta, jonka Jeesus Kristus ottaa omakseen tullessaan maan päälle toisessa tulemisessaan. Kirkko katsoo itsellään olevan pätevän apostolinviran. Tähän apostolinvirkaan kuuluu sama valtuutus kuin minkä Jeesus Kristus antoi apostoleilleen toimiessaan maan päällä. Uusapostolisen kirkon käsityksen mukaan Jeesuksen perustama kirkko lankesi pois hänen opetuksestaan, minkä takia myös apostolinvirka katosi maan päältä. Kirkon käsityksen mukaan kristillisyyden olemukseen välttämättä kuuluva apostolinvirka on kuitenkin palautettu näin viimeisinä päivinä. Koska uusapostolinen kirkko katsoo vain itsellään olevan pätevän apostolinviran, se katsoo, että vain sen piirissä on mahdollisuus saada pelastukseen kuuluvat toimitukset.


title: Uusapostolinen kirkko

text: Uusapostoliseen kirkkoon kuuluu nykyään noin 11,2 miljoonaa jäsentä, joista noin puolet Afrikassa. Kirkon päämaja toimii Zürichissä, Sveitsissä. Suomessa kirkko on toiminut vuodesta 1977.


title: Uusapostolinen kirkko

text: Uusapostolinen kirkko on syntynyt jatkumona 1830-luvulla Isossa-Britanniassa syntyneeseen katolis-apostoliselle kirkolle, jota kutsuttiin liikkeen johtohahmon Edward Irvingin mukaan myös "irvingiläisyydeksi". Katolis-apostolinen kirkko katsoi olevansa lopunajan morsiusseurakunta, jonka Jeesus Kristus oli perustanut maan päälle ennen toista tulemistaan. Kirkossa koettiin voimakkaita, Pyhän Hengen aikaansaamaksi koettuja ilmiöitä, kuten kielilläpuhumista, profetoimista ja parantamisia. Katolis-apostolinen kirkko uskoi Jeesuksen palauttaneen kirkolleen pätevän apostolinviran, jonka kirkko oli kadottanut nk. suuressa luopumuksessa, jolloin se oli hylännyt Kristuksen aikoinaan opettaman evankeliumin ja kirkon perusperiaatteet. Vuonna 1835 katolis-apostoliset seurakunnat tunnustivat kaksitoista apostolia, jotka Jeesus Kristus oli niiden mukaan valinnut ja joilla oli valtuus toimittaa pätevästi pelastukseen välttämättömät toimitukset, kuten kaste ja ehtoollinen sekä vuodesta 1847 lähinnä konfirmaatiota vastannut "sinetöinti", jonka katsottiin välittävän sinetöitävälle Pyhän Hengen täyteyden. Katolis-apostoliset apostolit vihkivät puolestaan virkoihinsa pappeja ja diakoneja.


title: Uusapostolinen kirkko

text: Katolis-apostoliset seurakunnat tunnustivat vanhakirkolliset uskontunnustukset ja niiden mukana kristillisen kolminaisuusopin. Jumalanpalveluselämä rakentui pitkälti roomalais-katolisen kirkon liturgisen perinteen, ennen muuta tridentiinisen messun pohjalle, mutta mukaan otettiin myös elementtejä ortodoksisen kirkon liturgiasta ja anglikaanisen kirkon jumalanpalveluksista.


title: Uusapostolinen kirkko

text: Ensimmäiset katolis-apostolisen kirkon apostolit kuolivat jo 1850-luvulla. Kirkon käsityksen mukaan uusien apostolien vihkiminen ei kuitenkaan tullut kyseeseen, koska vain kirkon alkuperäisillä kahdellatoista apostolilla oli suoraan Kristuksen antama valtuus. Lisäksi kirkko katsoi Jeesuksen Kristuksen tulevan takaisin maan päälle ennen kuin kaikki kirkon apostolit olivat kuolleet. Kuitenkin viimeinenkin kirkon apostoleista kuoli vuonna 1901, minkä jälkeen kirkossa ei enää voitu toimittaa papiksivihkimisiä eikä "sinetöintejä", joiden kautta jäsenten katsottiin saavan Pyhän Hengen täyteyden. Kirkon viimeinen pappi kuoli korkeaan ikään ehtineenä 1970-luvun alussa, minkä jälkeen kirkossa ei ole voitu toimittaa edes ehtoollista. Sitä vastoin kirkossa toimitetaan edelleenkin kasteita, koska niiden toimittajaksi kelpaa maallikkokin.


title: Uusapostolinen kirkko

text: 1863 joukko Hampurissa toimivia katolis-apostolisen seurakunnan jäseniä kuitenkin päätyi asettamaan uusia apostoleita edesmenneiden tilalle. Katolis-apostolinen kirkko ei tunnustanut näiden auktoriteettia, ja lopulta se päätyi erottamaan kirkosta uudet apostolit ja heidän seuraajansa. Nämä tässä vaiheessa edelleen perinteisten kirkkojen parissa toimineet perustivat uuden, väljästi organisoituneen uskonnollisen yhteisön nimeltä "Yleinen kristillinen apostolinen lähetys" (saks. "Allgemeine Christliche Apostolische Mission"). Vuonna 1879 tämän yhteisön jyrkempää siipeä edustaneet perustivat uuden uskonnollisen yhteisön. Kirkon johtoon kohosi entinen ratamestari Fritz Krebs (1832–1905), joka tunnustettiin vuonna 1896 koko kirkon johtajaksi, kanta-apostoliksi. Uusapostolinen kirkko järjesti kirkon uudelleen nimittämällä uusia apostoleita. Heidän käsityksensä mukaan apostolit pystyivät välittämään valtuutuksensa edelleen rukouksen ja kättenpäällepanemisen kautta. Pelastuksen opetettiin olevan mahdollista vain näiden apostolien yhteydessä. Apostolien lukumäärää ei rajoitettu, vaan heitä voi olla enemmänkin kuin kaksitoista.


title: Uusapostolinen kirkko

text: Vuonna 1907 näin syntynyt uskonnollinen yhdyskunta otti nimekseen Apostolinen seurakunta ("Apostolische Gemeinde"), joka myöhemmin muutettiin muotoon Uusapostolinen kirkko ("Neuapostolische Kirche").


title: Uusapostolinen kirkko

text:
Uusapostolisen kirkon opetuksen mukaan Raamattu on Jumalan henkeyttämä kirja, joka opettaa oikein Jumalasta, Kristuksesta ja pelastuksesta. Se voi puhutella ihmistä, ohjata häntä eteenpäin ja herättää hänessä uskon. Kirkon käsityksen mukaan uusapostolisen kirkon apostolit saavat Jumalalta ilmoituksia, joiden avulla he pystyvät tulkitsemaan Raamattua oikein. Kirkko käyttää kulloisellakin kielialueella hyväksyttyä raamatunkäännöstä, Suomessa vuoden 1992 raamatunkäännöstä.
Uusapostolinen kirkko hyväksyy perinteisen kristillisen käsityksen kolminaisuudesta. Sen mukaan Jumala on kolmipersoonainen; Isä, Poika ja Pyhä Henki. Niin ikään kirkko hyväksyy kristillisen opetuksen Jeesuksen Kristuksen sovitustyöstä. Sen mukaan Jeesus uhrasi itsensä ristillä sovitusuhriksi Jumalalle, ja ihmisilleä on mahdollisuus saada syntiensä anteeksianto uskomalla Jeesuksen sovitusuhriin.


title: Uusapostolinen kirkko

text: Uusapostolinen kirkko käyttää omaa versiotaan apostolisesta uskontunnustuksesta, joka tunnetaan nimellä uusapostolinen uskontunnustus. Siinä tunnustetaan usko "apostoliseen seurakuntaan", jota Herra Jeesus Kristus johtaa elävien apostoliensa kautta aina toiseen tulemukseensa asti. Toisin kuin perinteisissä kirkoissa, ei uusapostolisella uskontunnustuksella ole käyttöä kirkon liturgisessa elämässä.


title: Uusapostolinen kirkko

text: Uusapostolinen kirkko tunnustaa kolme sakramenttia: pyhän kasteen, pyhän ehtoollisen ja pyhän sinetöinnin. Pyhä kaste on kirkon opetuksen mukaan välttämätön pelastukseen. Se on toimitus, joka aloittaa ihmisessä uudestisyntymisen ja liittää hänet kirkon jäseneksi. Kaste myös pesee ihmisestä pois perisynnin. Uusapostolisen kirkon mukaan sekä aikuisia että lapsia voidaan kastaa. Kirkon käsityksen mukaan kaste on pätevä vain, mikäli sen on suorittanut valtuutuksen omaava pappi. Koska oikea papillinen valtuus on kirkon käsityksen mukaan vain uusapostolisessa kirkossa, ei muualla suoritettuja kasteita tunnusteta päteviksi.


title: Uusapostolinen kirkko

text: Pyhä ehtoollinen on kirkon käsityksen mukaan muistoateria, joka muistuttaa uskovia Kristuksen uhrikuolemasta. Se on myös ulkoinen merkki, joka liittää uskovat toisiinsa. Ensimmäisen maailmansodan ajoista saakka uusapostolinen kirkko on viettänyt ehtoollista omintakeisessa muodossa: ehtoollisvieraille jaetaan vain happamaton ehtoollisleipä, jossa on kolme viinitippaa muistuttamassa Kristuksen uhriverestä. Vuoteen 1998 ehtoollista vietettiin vain sunnuntaisin ja kirkollisina juhlapäivinä, kyseisestä vuodesta lähtien myös arkipäivinä viikkomessuissa.


title: Uusapostolinen kirkko

text: Pyhä sinetöinti vastaa toimituksena lähinnä luterilaista konfirmaatiota tai katolista vahvistuksen sakramenttia. Siinä sakramentin vastaanottaja siunataan rukouksella ja kättenpäällepanemisella. Uusapostolisen kirkon mukaan sinetöinti välittää siunattavalle Pyhän Hengen lahjojen täyteyden ja täydentää hänessä uudestisyntymisen. Sekä lapset että aikuiset voidaan sinetöidä. Kirkon käsityksen mukaan vain uusapostolisen kirkon apostolilla on valtuus sinetöidä.


title: Uusapostolinen kirkko

text: Uusapostolisen kirkon käsityksen mukaan vain kyseisessä kirkossa on valtuutus jakaa pelastukselle välttämättömiä toimituksia Kristuksen asetuksen mukaisesti. Koska Jumala haluaa jokaisen ihmisen pelastuvan, ulottuu uusapostolisen kirkon toiminta sen käsityksen mukaan myös kuoleman jälkeiseen henkimaailmaan. Kirkon käsityksen mukaan sen edesmenneet apostolit ja papit jatkavat saarnaamistaan myös kuoleman jälkeen, ja maan päällä elävien ihmisten on mahdollisuus suorittaa pelastavia toimituksia sijaistoimituksina. Uusapostolisella kirkolla on kolmasti vuodessa erityisiä jumalanpalveluksia, joissa muistellaan edesmenneitä. Kirkon kanta-apostoli suorittaa näinä sunnuntaina sijaiskasteen ja -konfirmaation jollekulle pappeuden edustajalle. Tämän katsotaan koituvan niiden kuolleiden hyödyksi, jotka ovat tehneet parannuksen ja tulleet uskoviksi henkimaailmassa. Muissa seurakunnissa edesmenneitä muistetaan erityisessä esirukouksessa ehtoollisliturgian yhteydessä. Kanta-apostoli viettää myös ehtoollista kuolleiden hyväksi joka sunnuntai. Opetus muistuttaa myöhempien aikojen pyhien liikkeen opetusta sijaistoimituksista.


title: Uusapostolinen kirkko

text: Uusapostolinen kirkko on tiukan hierarkkisesti järjestetty. Sen hierarkia ja organisaatio muistuttaa roomalais-katolista kirkkoa. Kirkon käsitys virasta on katolisen ja ortodoksisen käsityksen mukaisesti kolmiportainen: apostolit (vastaavat katolisen ja ortodoksisen kirkon piispoja), papit ja diakonit. Eri virka-asteissa uusapostolisessa kirkossa on käytössä seuraavat virat:Kanta-apostoli on koko kirkon johtaja ja apostolien päämies. Vuodesta 2005 kanta-apostolina on toiminut Wilhelm Leber. Hänen apunaan kirkossa toimivat aluekirkkoja eli apostolipiirejä ("Gebietskirchen") johtavat piiriapostolit ja muut apostolit. Apostolit katsovat olevansa Jeesuksen Kristuksen maan päällä eläessään nimittäen apostolien työn jatkajia. Heidän tehtävänään on näin olleen julistaa evankeliumia kansoilla ja toimia Kristuksen kirkon johtajina. Heillä on hallussaan pappeuden valtuudet koko täyteydessään. Kanta-apostoli kutsuu ja vihkii tehtäviinsä muut apostolit.


title: Uusapostolinen kirkko

text: Apostolipiirit on jaettu piispojen johtamiin piispanpiireihin. Piispuuteen katsotaan sisältyvän pappeuden valtuuksien täyteys, ja siihen yleensä vihkii kanta-apostoli. Apostolit ja piispat vihkivät virkoihinsa muut pappeudenhaltijat. Piispanpiirit jakautuvat piirinvanhinten johtamiin vanhintenpiireihin ja ne taas seurakuntiin. Seurakuntien johdossa toimivat paimenet, seurakuntaevankelistat ja papit. Paikallisseurakunnissa he toimittavat pyhät kasteet ja pyhän ehtoollisen, pitävät puheita jumalanpalveluksissa sekä toimittavat muita kirkollisia siunauksia, kuten hautaansiunaamisia ja vihkimisiä (tai avioliiton siunauksia). He toimivat myös seurakuntalaisten sielunhoitajina ja hengellisinä ohjaajina.


title: Uusapostolinen kirkko

text: Diakonit toimivat paikallisseurakunnissa papiston apuna käytännön tehtävissä. He myös pitävät huolta seurakuntalaisten ajallisista tarpeista ja auttavat esim. vanhempia seurakuntalaisia käytännön töissä.


title: Uusapostolinen kirkko

text: Uusapostolisen kirkon papit ja diakonit toimivat palkattomina, siis vapaaehtoistyöntekijöinä. Heillä on yleensä työ, jonka palkalla he elävät. Kirkon viranhaltijoilla on vain harvoin teologista koulutusta.


title: Uusapostolinen kirkko

text: Uusapostolisen kirkon pappeuteen kutsutaan vain miehiä. Naisten on kuitenkin mahdollista toimia esim. pyhäkoulunopettajina.


title: Uusapostolinen kirkko

text: Uusapostolisen kirkon alkuaikoina kirkossa vietettiin katolis-apostolisen tradition mukaista, liturgisesti rikasta jumalanpalvelusta. 1880-luvun puolessavälissä tämä kuitenkin korvautui alankomaalaisen kalvinismin vaikutuksesta yksinkertaisella jumalanpalveluksessa, jonka keskuksen muodostaa saarna. Saarnan pitävät uusapostolisessa kirkossa maallikot, joilla ei yleensä ole teologista koulutusta. Ihanteena pidetään saarnaa, jonka puhuja pitää "ex tempore", ilman muistiinpanoja ja Pyhän Hengen johdattamana. Nykyisin kirkko tosin jakaa saarnajille ohjeistuksen, jossa kerrotaan raamatuntekstien taustoista ja teologisesta sisällöstä sekä annetaan vinkkejä saarnan tekemiseen.


title: Uusapostolinen kirkko

text:
Uusapostolisen kirkon uudistettu jumalanpaveluskaava otettiin käyttöön 1. adventtina 2010. Kaava on seuraavanlainen:
Vertailun vuoksi vuoteen 2010 käytössä ollut jumalanpalveluskaava:Alueilla, joilla on vähän kirkollisia viranhaltijoita, jumalanpalvelukset saattavat olla lyhyempiä ja yksinkertaisempia.


title: Uusapostolinen kirkko

text: Ensimmäiset uusapostolisen kirkon jäsenet muuttivat Suomeen 1960-luvulla. Vuonna 1977 pidettiin liikkeen ensimmäiset jumalanpalvelukset Turussa ja Helsingissä, tuolloin vielä hotelleissa. Kirkko rekisteröityi uskonnolliseksi yhdyskunnaksi 12. syyskuuta 1979 nimellä Suomen uusapostolinen kirkko.


title: Uusapostolinen kirkko

text: Nykyään uusapostolisella kirkolla on Suomessa toimintaa Turussa, Helsingissä, Tampereella ja Lappeenrannassa. Kaikilla paikkakunnilla pidetään säännöllisesti jumalanpalveluksia. Kirkon keskuspaikka on Turussa. Suomessa jäseniä on noin kolmisenkymmentä. Suomen kirkko kuuluu Hampurin apostolipiiriin, ja se saa taloudellista ja muuta tukea Saksasta.


title: Pojat urhokkaat

text: Pojat urhokkaat () on 21. romaani Terry Pratchettin Kiekkomaailma-sarjassa.


title: Pojat urhokkaat

text: "Pojat urhokkaat" on neljäs Kiekkomaailma-kirja, jonka päähenkilöinä ovat vartiostolaiset. Keskelle merta alkaa kohota uusi kaupunki, joka sijaitsee suunnilleen Klatchin ja Ankh-Morporkin puolivälissä. Syntyy tietenkin kiista siitä, kummalle uusi kaupunki kuuluu. Tilanne kärjistyy niin pahasti, että uhkaa syttyä sota. Kaupunginvartioston komentaja Vimes on kuitenkin päättänyt estää sen.


title: Viimeinen manner

text: Viimeinen manner () on kahdeskymmenestoinen romaani Terry Pratchettin Kiekkomaailma-sarjassa.


title: Viimeinen manner

text: Ankh-Morporkin Näkymättömässä Yliopistossa on ongelmia. Kirjastonhoitaja on sairastunut, ja ainoa joka hänet voisi parantaa, on kadoksissa oleva Rincewind-velho. Rincewind on päätynytkin todella kauas. Hän on aivan Kiekkomaailman äärimmäisellä laidalla, viimeisellä mantereella, jossa hän elää paahtavassa kuumuudessa kenguruiden ja krokotiilien parissa.


title: Carpe Jugulum

text: Carpe Jugulum () on kahdeskymmeneskolmas romaani Terry Pratchettin Kiekkomaailma-sarjassa.


title: Carpe Jugulum

text: "Carpe jugulum" eli ”tartu kurkkuun” on vanhan vampyyrisuvun motto. Kuningas kutsuu vampyyrit Lancreen, jossa juhlitaan kuninkaantyttären syntymää. Vampyyrit päättävät kuitenkin viipyä hieman pidempään, ja he ottavat tavoitteekseen hallitsijan syrjäyttämisen ja Lancren valloittamisen. Lancren noidat huomaavat vampyyrien aikeet ja päättävät karkottaa heidät vanhoilla, hyväksi havaituilla konsteilla eli valkosipulilla, pyhällä vedellä ja päivänvalolla, mutta jostain syystä ne eivät tehoakaan enää.


title: Maanalainen elefantti

text: Maanalainen elefantti () on kahdeskymmenesneljäs romaani Terry Pratchettin Kiekkomaailma-sarjassa.


title: Maanalainen elefantti

text: Kiekkomaailma lepää neljän elefantin selässä, jotka puolestaan seisovat jättiläiskilpikonna Suuren Kaksosen kilven päällä. Taruissa kerrotaan, että elefantteja oli alun perin viisi, mutta tämä viides on vajonnut maan sisään aikoja sitten. Maan ytimen kuumuudessa se on sulanut suureksi rasvavarannoksi, joka on hyvin arvokas. Tämän arvokkaan aineen hallinnasta alkaa Kiekkomaailmassa kamppailu. Rasvaa löytyy erittäin paljon Überwaldista, jota hallitsevat kääpiöt. Valtataistelun keskelle lordi Vetinari lähettää vartioston kapteeni Sam Vimesin.


title: Aikavaras

text: Aikavaras () on kahdeskymmeneskuudes romaani Terry Pratchettin Kiekkomaailma-sarjassa.


title: Aikavaras

text: Kiekkomaailmassa aikaa hallitsevat Historiamunkit. He keräävät aikaa talteen paikoista, joissa sitä ei tarvita ja siirtävät sitä kiireisiin paikkoihin. Munkit huomaavat jonkun muunkin puuttuvan ajan kulkuun, mikä saattaa johtaa maailmanloppuun.


title: The Early Beatles

text: The Early Beatles on The Beatles -yhtyeen ensimmäinen Yhdysvalloissa julkaistu kokoelma-albumi, jonka julkaisi Capitol Records 22. maaliskuuta 1965. Kaikki kappaleet ovat peräisin Britanniassa maaliskuussa 1963 julkaistulta debyyttialbumilta "Please Please Me". "The Early Beatlesin" kaikki kappaleet oli julkaistu Yhdysvalloissa jo tammikuussa 1964 "Introducing... The Beatles", mutta kyseisen albumin oli julkaissut Capitolin sijaan Vee-Jay Records.


title: The Early Beatles

text: Albumin kansikuva on peräisin Britanniassa joulukuussa 1964 julkaistun "Beatles for Sale" -albumin sessioista.


title: The Early Beatles

text: "The Early Beatles" sisältyy vuonna 2006 julkaistuun boksiin "The Capitol Albums, Volume 2".


title: The Early Beatles

text:
A-puoli
B-puoli


title: Ampumahiihto talviolympialaisissa 2010

text: XXI talviolympialaisissa järjestettiin ampumahiihdossa yhteensä kymmenen kilpailutapahtumaa. Kilpailut käytiin Whistlerissä 13.–26. helmikuuta 2010, ja ne kuuluivat myös ampumahiihdon maailmancupiin.


title: Ampumahiihto talviolympialaisissa 2010

text: 14. helmikuuta


title: Ampumahiihto talviolympialaisissa 2010

text: Tulokset


title: Ampumahiihto talviolympialaisissa 2010

text: 16. helmikuuta


title: Ampumahiihto talviolympialaisissa 2010

text: 18. helmikuuta


title: Ampumahiihto talviolympialaisissa 2010

text:
21. helmikuuta
Tulokset


title: Ampumahiihto talviolympialaisissa 2010

text: 26. helmikuuta


title: Ampumahiihto talviolympialaisissa 2010

text:
13. helmikuuta
Tulokset


title: Ampumahiihto talviolympialaisissa 2010

text:
16. helmikuuta
Tulokset


title: Ampumahiihto talviolympialaisissa 2010

text:
18. helmikuuta
Tulokset


title: Ampumahiihto talviolympialaisissa 2010

text: 21. helmikuuta


title: Ampumahiihto talviolympialaisissa 2010

text: 23. helmikuuta


title: Hottentottilaulu

text: Hottentottilaulu on suomennosversio norjalaisen laulunsanoittaja-kirjailija Thorbjørn Egnerin kappaleesta ”Visen om vesle Hoa”. Suomennoksen kappaleeseen teki Jukka Virtanen, ja sovituksen Olli Heikkilä.


title: Hottentottilaulu

text: Kappale kertoo Afrikassa Chickadua-joella asuvasta ”noenmustasta” hottentottipojasta Huua Kotista.


title: Hottentottilaulu

text: Kappale julkaistiin ensimmäisen kerran vuonna 1961, jolloin sen esittivät Maikki Länsiö ja Esa Saario. Myöhemmin kappaleen ovat levyttäneet muun muassa Ilkka Merivaara, Vesa-Matti Loiri, Markku Suominen, Virtanen ja Tuomari Nurmio.


title: Hottentottilaulu

text: Helsingin kaupunginkirjaston mukaan laulussa hottentotit esitetään hyväntuulisina, lapsenkaltaisina, ja harmittomina satuhahmoina. Kansan tapoja ja elinympäristöä kuvaavat yksityiskohdat on sepitetty, esimerkiksi nimet ovat sepitettyjä ja mainittua bambua kasvaa lähinnä Aasiassa. Helsingin kaupunginkirjasto katsoo, että laulu on vääristelevä tai suorastaan pilkkaava.


title: Hottentottilaulu

text: Maaliskuussa 2010 uutisoitiin, kun kansanedustaja Pertti ”Veltto” Virtanen esitti "Hottentottilaulun" Perussuomalaisten puolueristeilyllä. Risteilyemäntä keskeytti Virtasen esityksen, koska sitä pidettiin rasistisena. Myöhemmin Viking Line ilmoitti keskeytyksen syyksi muun muassa Virtasen muihin matkustajiin suuntautuneet asiattomat kommentit.


title: Skeleton talviolympialaisissa 2010

text: XXI talviolympialaisissa järjestettiin skeletonissa eli mahakelkkailussa kaksi kilpailutapahtumaa: miehille ja naisille. Kilpailut käytiin Whistlerissä 18.–19. helmikuuta 2010.


title: Skeleton talviolympialaisissa 2010

text: 19. helmikuuta


title: Jääkiekko talviolympialaisissa 2010 – miesten turnaus

text: Jääkiekon miesten turnaus talviolympialaisissa 2010 pelattiin 16.–28. helmikuuta Vancouverissa. Turnaukseen pääsi suoraan jääkiekon maailmanrankingin 2008 mukaan 9 parasta maata ja karsintojen kautta mukaan pääsivät Saksa, Latvia ja Norja. Turnaukseen selvinneet 12 joukkuetta oli alkusarjassa jaettu kolmeen lohkoon. Olympiakultaa voitti isäntämaa Kanada, hopeaa Yhdysvallat ja pronssia Suomi. Kyseessä oli Suomen viides olympiamitali jääkiekossa, aikaisemmin Suomi oli saanut hopeaa Calgaryssa 1988 ja Torinossa 2006 sekä pronssia Lillehammerissa 1994 ja Naganossa 1998.


text: Lohko A


text: Lohko B


text: Lohko C


text: Karsintakierrokselle lähdettäessä joukkueet asetettiin alkusarjan tulosten perusteella paremmuusjärjestykseen seuraavin kriteerein:


text: Joukkueille annettiin tämän paremmuusjärjestyksen perusteella tunnisteet 1D–12D. Neljä parhaiten sijoittunutta joukkuetta (1D–4D) pääsivät suoraan puolivälieriin, kun muut pelasivat karsintakierroksella keskenään lopuista puolivälieräpaikoista. Karsintakierroksen pelien voittajat etenivät puolivälieriin ja niille annettiin tunnisteet E1–E4 seuraavalla periaatteella: joukkueiden 5D ja 12D välisen ottelun voittajan tunnisteeksi tuli E1, joukkueiden 6D ja 11D välisen ottelun voittajan tunnisteeksi E2, 7D vastaan 10D -pelin voittajasta tuli E3 ja 8D vastaan 9D -ottelun voittajasta E4. Karsintakierroksella hävinneiden joukkueiden lopulliset sijoitukset (9–12) määräytyivät alkusarjan tulosten perusteella.


text:
Olympiaturnauksessa
Karsiutui
KarsiutuiMaalivahdit, jotka pelasivat vähintään 40 % joukkueensa peleistä.


text: Kisoihin valittiin 14 päätuomaria ja 14 linjatuomaria:


text:
Päätuomarit:
Linjatuomarit:


title: Rattikelkkailu talviolympialaisissa 2010

text: XXI talviolympialaisissa järjestettiin rattikelkkailussa kilpailut kaksi- ja nelimiehisille joukkueille sekä naisille kahden hengen kelkoilla. Kilpailut pidettiin Whistlerissä 20.–27. helmikuuta 2010.


text: 21. helmikuuta


text: 27. helmikuuta


text: 24. helmikuuta


title: North Vancouver

text: North Vancouver voi viitata seuraaviin asioihin:


title: North Vancouver (kunta)

text: North Vancouver on 82 562 asukkaan (2006) piirikunta Brittiläisessä Kolumbiassa, Kanadassa. Kunta kuuluu Vancouverin metropolialueeseen ja ympäröi samannimistä itsenäistä kaupunkia länsi-, pohjois- ja itäpuolilta.


title: North Vancouver (kunta)

text: Satoja vuosia ennen eurooppalaisten saapumista alueella asui salish-intiaaneihin kuuluvia sḵwx̱wú7mesh-, musqueam- ja tsleil-waututh-intiaaneja.


title: North Vancouver (kunta)

text: Vuonna 1791 espanjalainen tutkimusmatkailija José María Narváez löysi ensimmäisenä eurooppalaisena Point Atkinsonin (joka nykyisin tunnetaan Lighthouse Parkin nimellä), Vancouverin rannikolla. Brittiläinen tutkimusmatkailija George Vancouver espanjalaiskapteenien Cayetano Valdezin ja Dionisio Gallianon kanssa purjehtivat ensimmäisinä eurooppalaisina Burrard salmen lävitse tutkiakseen ja kartoittaakseen aluetta.


title: North Vancouver (kunta)

text: Vuoden 1863 kesäkuussa käynnistettiin alueen ensimmäinen "Pioneer Mills" -saha, joka kuitenkin ajautui konkurssin partaalle. Julkisessa huutokaupassa sen sai haltuunsa John Oscar Smith, ja antoi sille uuden nimen, Burrard Inlet Mills. Vain kaksi vuotta myöhemmin saha vaihtoi jälleen omistajaa, kun Sewell Prescott Moodyn osti sen. Sahan aluetta alettiin kutsua jatkossa nimellä "Moodyville".


title: North Vancouver (kunta)

text: Vuonna 1890 alueella asui noin 100 asukasta. Asukkaat anoivat Brittiläisen Kolumbian varakuvernööriä perustamaan Burrardin salmen pohjoispuolelle itsenäisen kunnan. Kuvernööri myönsi luvan seuraavana vuonna. Uusi kunta sai nimekseen "North Vancouver". Moodyville ei kuulunut uuteen kuntaan omistajiensa pyynnöstä vaan oli itsenäinen alue. Vuonna 1907 "Lonsdale" ja läheiset alueet irtautuivat kunnasta ja muodostivat uuden North Vancouverin kaupungin, johon liitettiin myös entinen "Moodyville". Vuonna 1912 kunnasta lohkottiin West Vancouverin kunta omaksi itsenäiseki alueekseen.


title: Pikkukiitäjä (perhonen)

text: Pikkukiitäjä ("Deilephila porcellus") on pienehkö kiitäjäperhoslaji.


title: Pikkukiitäjä (perhonen)

text: Pikkukiitäjän siipiväli on 40–60 mm ja väritykseltään perhonen muistuttaa paljon lähisukuista horsmakiitäjää ("Deilephila elpenor"). Nämä lajit myös risteytyvät keskenään.


title: Pikkukiitäjä (perhonen)

text: Perhonen on väritykseltään aniliininpunainen ja oliivinvihreä. Etusiivet ovat enimmäkseen vihertävät ja punaista väriä on vain etu- ja ulkoreunassa. Raja punaisen ja vihreän värin välillä on terävä. Takasiivet ovat mustaa tyveä ja etureunaa lukuun ottamatta kellanvihreät ja punaista niissäkin on vain reunoissa. Keskiruumiissa punainen väri ei muodosta selviä raitoja ja takaruumis on juovaton, toisin kuin horsmakiitäjällä. Keskiaasialaiset alalajit ovat tavallista ruskeampia.


title: Pikkukiitäjä (perhonen)

text: Myös toukka muistuttaa horsmakiitäjää: nuorena se on vihreä ja vanhempana ruskeanharmaa. Etuosan kyljissä on kaksi paria silmätäpliä. Keskeisenä tuntomerkkinä pikkukiitäjän toukalla ei ole selvää sarvea peräpäässään. Täysikasvuinen toukka on 55–70 mm pitkä.


title: Pikkukiitäjä (perhonen)

text: Pikkukiitäjä esiintyy lähes koko Euroopassa ja idässä sitä tavataan Keski-Aasiaan ja Etelä-Siperiaan saakka. Lisäksi levinneisyysalueeseen kuuluuvat Pohjois-Afrikan Atlasvuoret, joilla elää alalaji "D. p. colossus". Suomessa laji on yleinen etelässä ja harvinaistuu pohjoiseen mennessä. Esiintymisalueen pohjoisraja on Vaasa-Lieksa -linjalla, joten levinneisyys on selvästi horsmakiitäjää eteläisempi. Aikuiset perhoset lentävät yhtenä sukupolvena toukokuusta heinäkuun alkuun.


title: Pikkukiitäjä (perhonen)

text: Pikkukiitäjä on avoimien niittyjen laji ja vaatii elinympäristössään matarakasvustoja. Lennon suhteen laji on ilta- ja yöaktiivinen ja lento kestää melko lyhyen ajan iltahämärän laskeuduttua. Lämpiminä öinä perhoset saattavat aloittaa uudelleen myöhemmin yöllä. Molemmat sukupuolet lentävät valolle, joskus suurinakin määrinä. Naaraita tulee valolle hieman koiraita harvemmin. Perhonen lepää päiväsaikaan kasvillisuuden seassa. Aktiivisena lentoaikana se käy mielellään kukilla, joille se ei laskeudu lainkaan vaan imee meden lentäen paikoillaan kukan edessä muiden kiitäjien tapaan.


title: Pikkukiitäjä (perhonen)

text: Naaras munii 200–300 munaa, jotka kuoriutuvat vajaan kahden viikon kuluessa. Toukat ovat aktiivisia öisin ja piilottelevat päivisin. Vanhemmat toukat syövät joskus myös päivällä, mutta useimmiten päivällä löydetyt toukat ovat loisittuja. Toukat eivätkä liiku enempää kuin ravinnon saaminen välttämättä edellyttää. Uhattuna toukka pullistaa niskaansa paljastaen silmätäplänsä ja äärimmäisenä keinona se näyttelee kuollutta. Toukka on täysikasvuinen elo-syyskuun vaihteessa, jolloin se lähtee etsimään koteloitumispaikkaa. Kotelo on maassa, karikkeen joukossa ja talvehtii.


title: Pikkukiitäjä (perhonen)

text: Toukka elää pääasiassa mataroilla ("Galium").


title: Haralds Silovs

text: Haralds Silovs (s. 7. huhtikuuta 1986 Riika) on latvialainen kaukalopikaluistelija ja pikaluistelija.


title: Haralds Silovs

text: Kaukalopikaluistelun Euroopan-mestaruuskilpailuissa Silovs on voittanut yhteiskilpailussa kultaa vuosina 2008 ja 2011 sekä hopeaa 2009. 500 metrillä hän on saanut hopeaa 2011, 1 000 metrillä kultaa 2011 ja hopeaa 2008, 1 500 metrillä kultaa 2008 ja 2009 sekä pronssia 2011 ja 3 000 metrillä kultaa 2008 sekä pronssia 2009 ja 2011. MM-kilpailuissa hän sijoittui 2010 yhteiskilpailussa kymmenenneksi, 500 metrillä kuudenneksi, 1 500 metrillä yhdeksänneksi ja 1 000 metrillä kymmenenneksi.


title: Haralds Silovs

text: Vancouverin olympialaisissa 2010 Silovs osallistui molempiin lajeihin ja hänestä tuli ensimmäinen urheilija, joka olympialaisissa on osallistunut kahteen eri lajiin samana päivänä. Hän sijoittui Vancouverin kaukalopikaluisteluissa 1 500 metrillä 11:nneksi, 500 metrillä 12:nneksi ja 1 000 metrillä 16:nneksi. Pikaluistelussa hän oli 5 000 metrillä 20:s.


title: Haralds Silovs

text: Silovs sijoittui olympialaisten pikaluistelussa Sotšissa 2014 parhaimmillaan 14:nneksi 1 500 metrillä. Pyeongchangissa 2018 hän oli 1 500 metrillä neljäs ja 1 000 metrillä viidestoista.


title: Haralds Silovs

text: Silovs on sijoittunut yleisluistelun MM-kilpailuissa seitsemänneksi 2012, 2013 ja 2018, yhdeksänneksi 2016, kymmenenneksi 2015 sekä 11:nneksi 2014 ja 2017. Matkakohtaisissa MM-kilpailuissa hän on ollut yhteislähdössä neljäs 2015, 1 500 metrillä kahdeksas 2016 ja yhdeksäs 2013 sekä 1 000 metrillä kymmenes 2013.


title: Haralds Silovs

text: Yleisluistelun EM-kilpailuissa Silovs on sijoittunut kuudenneksi 2012 ja 2016 sekä seitsemänneksi 2015. Matkakohtaisissa EM-kilpailuissa hän oli 1 500 metrillä seitsemäs 2018.


title: Haralds Silovs

text: Silovs sijoittui yhteislähdön maailmancupissa yhdeksänneksi kaudella 2014–2015 ja kymmenenneksi 2012–2013.


title: Katherine Megan McArthur

text: Katherine Megan McArthur (s. 30. elokuuta 1971 Honolulu, Yhdysvallat) on yhdysvaltalainen meritieteilijä ja NASAn astronautti. Hän osallistui 11.–24. toukokuuta 2009 tehtäväspesialistina avaruussukkulalennolle STS-125 "Atlantis", Hubble-avaruusteleskoopin viimeiselle huoltolennolle. Hänet tunnetaan viimeisenä Hubblea koskettaneena henkilönä sukkulan Hubblea pitelevän robottikäsivarren ohjaajana. McArthur valittiin NASAn astronauttikoulutukseen heinäkuussa 2000,minkä hän aloitti elokuussa 2000. Hän on sukkulalentonsa lisäksi työskennellyt muun muassa kansainvälisen ISS-avaruusaseman ja lennonjohdon sekä sukkulalennon STS-116 yhteyshenkilönä (CAPCOM). Hän on naimisissa astronauttikollega Robert Behnkenin kanssa.


title: Kaukalopikaluistelu talviolympialaisissa 2010

text: Vuoden 2010 talviolympialaisten kaukalopikaluistelun eli short track -luistelun kilpailut käytiin Pacific Coliseumissa, Vancouverissa 13.–26. helmikuuta.


text: 26. helmikuuta


text: 20. helmikuuta


text: 13. helmikuuta


text: 17. helmikuuta


text: 24. helmikuuta


title: Lee Jung-su

text: Lee Jung-su (, s. 30. marraskuuta 1989 Soul) on eteläkorealainen kaukalopikaluistelija, olympiavoittaja ja maailmanmestari. Hän on keskittynyt 1 000 ja 1 500 metrin matkoille.


title: Lee Jung-su

text: 12-vuotiaana lajin harjoittelemisen aloittanut Lee voitti olympiakultaa 1 000 ja 1 500 metrillä ja hopeaa 5 000 metrin viestissä Vancouverissa 2010. Vuonna 2010 Lee voitti viestissä maailmanmestaruuden, ja vuosina 2009 ja 2010 hän voitti maailmanmestaruuden joukkuemaailmanmestaruuskilpailuissa. Juniorien MM-kisoissa Lee saavutti kokonaiskilpailussa hopeaa vuosina 2006, 2007 ja 2008.


title: Lee Jung-su

text: Maailmancupissa Lee voitti kaudella 2009–2010 kokonaiskilpailun 1 000 ja 1 500 metrillä. Tätä edeltäneellä kaudella hän sijoittui 1 500 metrin kokonaiskilpailussa toiseksi ja 1 000 metrin kokonaiskilpailussa kolmanneksi. Maailmancupin osakilpailuvoittoja Lee on saavuttanut kymmenen ja palkintopallisijoituksia kaikkiaan 20.


title: Lee Jung-su

text: Lee sai kolmen vuoden kilpailukiellon toukokuussa 2010, koska hän oli osallistunut kilpailutulosten sopimiseen etukäteen. Myös Kwak Yoon-gy sai kilpailukiellon. He olivat sopineet maaliskuussa 2010 käydyn maajoukkueen Vancouverin valintakilpailun tuloksista.


title: Brian Redhead

text: Brian Redhead (28. joulukuuta 1929 Newcastle upon Tyne – 23. tammikuuta 1994 Macclesfield) oli brittiläinen toimittaja. Hän toimi Manchester Evening Newsin päätoimittajana 1969–1975. Päätoimittajan tehtävistä hän siirtyi BBC Radio 4:n uutis- ja ajankohtaisohjelma "Todayn" juontajaksi. Redhead on nimetty Radio Academyn Hall of Fameen.


title: Hyvinkään paloasema

text: Hyvinkään paloasema on Keski-Uudenmaan pelastuskeskuksen paloasema Hyvinkään Kruununpuiston kaupunginosassa (Kalevankatu 10A). Paikkakunnalla toimii myös sopimuspalokuntana Hyvinkään VPK.


title: Hyvinkään paloasema

text: Paloaseman henkilöstöön kuuluu operatiivisen henkilökunnan lisäksi palopäällikkö, paloinsinööri, kaksi palotarkastajaa, valmiuspäällikkö, sairaankuljetuspäällikkö ja turvallisuuskouluttaja.


title: Hyvinkään paloasema

text: Hyvinkään paloaseman vuorovahvuus on palopuolella palomestari, paloesimies ja 7 palomies-sairaankuljettajaa sekä sairaankuljetuspuolella neljä ensihoitajaa.


title: Hyvinkään paloasema

text: Lihavoidut yksiköt valmiudessa ympäri vuorokauden.


title: Irma Rewell

text: Irma Lahja Rewell (o.s. Kentala; ) oli suomalainen oopperalaulaja (sopraano) ja oopperanjohtaja. Hän on yksi vuonna 1956 perustetun Vaasan Oopperan perustajista. Hän toimi aluksi sen toiminnanjohtajana vuoteen 1966 ja sen jälkeen puheenjohtajana kuolemaansa asti. Rewell oli perustamassa myös Suomen Oopperaliittoa ja toimi muun muassa sen puheenjohtajana vuosina 1969–1972. Hän oli kautta Suomen tunnettu uusien laulajakykyjen löytäjänä. Rewell toimi myös vuodesta 1980 lähtien 23 vuotta Suomen Kulttuurirahaston Etelä-Pohjanmaan rahaston palveluksessa muun muassa asiamiehenä.


title: Irma Rewell

text: Rewell valmistui voimistelunopettajaksi 1954 ja toimi voimistelun lehtorina Vaasan yhteiskoulussa. Opiskeluvuosinaan hän edusti Vaasan Vasamaa naisten yleisurheilun uranuurtajana. Hän sijoittui vuoden 1947 Kalevan kisoissa naisten korkeudessa viidenneksi sekä 100 metrillä, 80 metrin aitajuoksussa ja pituushypyssä kuudenneksi.


title: Irma Rewell

text: Rewell lauloi jo opiskeluaikanaan opereteissa Etelä-Suomen kaupungeissa ja jatkoi ulkomailla musiikkiopintojansa Mozarteumissa Itävallan Salzburgissa, Sienan musiikkiakatemiassa Italiassa ja Tukholmassa. Hän esitti vuosina 1958–1978 lähes 20 oopperateoksen naispääroolit. Rewell tuotti yli 80 oopperateosta, kirjoitti librettoja, ohjasi sekä tilasi seitsemän kotimaista teosta pohjalaisten historiasta. Kaikkiaan Rewell järjesti yli 200 esitystä.


title: Irma Rewell

text: Rewellille myönnettiin ansioistaan Suomen Leijonan 1. luokan ritarimerkki vuonna 1971 ja professorin arvo vuonna 1988. Hänen puolisonsa oli kauppaneuvos Tauno Rewell (1925–2016).


title: Helsingin kaupungin nuorisoasiainkeskus

text: Helsingin kaupungin nuorisoasiainkeskus on maan suurin nuorisotoimi, ja se tarjoaa nuorille tiloja, tapahtumia, tukea ja tekemistä.


title: Helsingin kaupungin nuorisoasiainkeskus

text: Helsingin kaupungin nuorisoasiainkeskus tuottaa yhdessä nuorten kanssa kulttuuri- ja harrastepalveluja, pyrkii edistämään nuorten yhteiskunnallista osallistumista sekä tarjoaa nuorille tukea ja neuvontaa. Nuorisoasiainkeskuksen kohderyhmää ovat 9–18-vuotiaat nuoret, pääpaino on 13–17-vuotiaissa. Työntekijöitä on yli 400, joista suurin osa on nuoriso-ohjaajia. Toimintaa on noin 60 tilassa eri puolilla Helsinkiä.


title: Helsingin kaupungin nuorisoasiainkeskus

text: Nuorisotyötä tehdään nuorisotaloissa, erityistoimipaikoissa ja projekteissa. Lisäksi virasto tukee nuorisojärjestöjä ja nuorten ryhmiä. Nuorisoasiainkeskuksen toimintamuodot ovat alueellinen, kohdennettu ja kulttuurinen nuorisotyö sekä nuorten kansalaistoiminta. Nuorisoasiainkeskus tekee aktiivisesti sekä suomalaista että eurooppalaista nuorisotyötä. Virasto on ollut uranuurtajana esimerkiksi nuorisotiedotuksen ja -neuvonnan, nuorten työpajatoiminnan ja verkossa tehtävän nuorisotyön kehittämisessä.


title: Helsingin kaupungin nuorisoasiainkeskus

text: Helsingin kaupungin organisaatiossa nuorisoasiainkeskus kuuluu sivistystoimen alaisuuteen. Nuorisoasiainkeskuksen vuosibudjetti on noin 28,3 miljoonaa euroa.


title: Salt Lake 2002 (videopeli)

text: Salt Lake 2002 on vuoden 2002 talviolympialaisten virallinen videopeli. Salt Lake 2002:n lajeja ovat mäkihyppy, alppihiihto, kelkkailu, lumilautailu, freestylehiihto. Peli julkaistiin PlayStation 2:lle, Microsoft Windowsille ja Game Boy Advancelle.


title: Tech-trance

text: Tech-trance (puhekielessä myös techno-trance) on Euroopassa vuoden 1990-luvun puolessavälissä anthem trancesta kehittynyt trancen alalaji. Tech-trancessa rytmi on sama kuin klassisessa teknossa, tasainen, 4/4-rytmi, jonka tempo vaihtelee 135:n ja 150:n iskun väliltä minuutissa. Tech-trancen melodia taas muistuttaa hieman trancea, mutta tech-trancen melodiat ovat yksinkertaisempia, lyhyempiä, ja niissä on joko hyvin vähän tai ei ollenkaan nuottimuutoksia toisin kuin trancessa. Lisäksi tech-trancessa käytetään kappaleissa muihin trancen lajeihin nähden huomattavan paljon efektiääniä (kuten ”sähkönkuuloinen” särö), ja joskus melodiatkin muodostuvat vain efekteistä.


title: Tech-trance

text: Tech-trancen melodia ei koskaan (tai hyvin harvoissa tapauksissa) ala samaan aikaan rytmin soidessa, vaan rytmi loppuu jossain vaiheessa, jolloin melodia alkaa soida yhtäkkiä kun on hiljaista, kun melodia on kerran soinut, tulee yleensä rytmi ja muut kappaleen elementit uudelleen mukaan kappaleeseen, alla muutama esimerkki joista tämän voi selvästi hahmottaa:


title: Kokkolan Liikenne

text: Kokkolan Liikenne Oy oli vuonna 1980 perustettu yksityinen kokkolalainen linja-autoyritys, joka harjoitti tilausliikennettä sekä järjesti valmismatkoja ja päivämatkoja. Yritys lopetti toimintansa 2010-luvun loppupuolella. Se harjoitti myös paikallisliikennettä Kokkolassa yhtäjaksoisesti 40 vuoden ajan kesäkuun 2014 loppuun asti. Sillä oli Kilpailu- ja kuluttajaviraston matkatoimistorekisteriin ilmoitettu matkatoimisto.


title: Kaukalopikaluistelun maailmancup

text: Kaukalopikaluistelun maailmancup on kansainvälisen luisteluliiton ISU:n järjestämä kaukalopikaluistelun kansainvälisten kilpailujen kiertue. Maailmancupin ensimmäinen kausi kisattiin kaudella 1997–1998.


title: Kaukalopikaluistelun maailmancup

text: Maailmancup-kilpailutapahtuma koostuu sekä miehillä että naisilla kolmesta henkilökohtaisesta matkasta, jotka ovat 500, 1 000 ja 1 500 metriä, joista yhdessä järjestetään kaksi kilpailua, sekä viestistä, jonka pituus on miehillä 5 000 ja naisilla 3 000 metriä. Maailmancupin henkilökohtaisiin loppupisteisiin lasketaan kultakin luistelijalta kuusi parasta tulosta. Lisäksi järjestetään joukkuemaailmancup, jonka loppupisteisiin lasketaan kaksi parasta tulosta kaikilta henkilökohtaisilta matkoilta sekä viestistä. Kilpailujen määrä on vaihdellut kausittain. Kaudella 2009–2010 järjestetään kahdeksan kilpailua.


title: Kaukalopikaluistelun maailmancup

text: Pisteitä jaetaan osakilpailujen sijoitusten perusteella seuraavan taulukon mukaan.


title: Marie Dorin Habert

text: Marie Dorin Habert (o.s. "Dorin", s. 19. kesäkuuta 1986 Lyon) on ranskalainen uransa lopettanut ampumahiihtäjä. Hän on olympiavoittaja ja viisinkertainen maailmanmestari. Hän edusti seuratasolla Douanes-Sept Laux'ta.


title: Marie Dorin Habert

text: Dorin Habert kilpaili nuorten MM-kisoissa vuosina 2004–2007. Hän voitti kultaa Ranskan nuorten viestijoukkueessa vuosina 2004 ja 2005 ja hopeaa vuonna 2006. Yksilökilpailuissa hän sijoittui parhaimmillaan kolmanneksi vuoden 2005 nuorten MM-kisoissa Kontiolahdella 10 kilometrin normaalimatkalla.


title: Marie Dorin Habert

text: Ensimmäisiin aikuisten arvokilpailuihin Dorin Habert osallistui Pyeongchangin MM-kisoissa 2009, joissa hän hiihti Ranskan pronssia voittaneessa viestijoukkueessa. Yksilökilpailuissa hänen paras sijoituksensa oli 18:s takaa-ajossa. Vancouverin olympialaisissa 2010 Dorin Habert voitti pronssia 7,5 kilometrin pikakilpailussa ja hopeaa Ranskan viestijoukkueessa. Yhteislähdössä hän oli 16:s ja takaa-ajossa 17:s.


title: Marie Dorin Habert

text: Hanty-Mansijskin MM-kisoissa 2011 Dorin Habert osallistui kaikille matkoille. Hän oli mukana Ranskan hopeaa saaneessa viestijoukkueessa ja pronssia saaneessa sekaviestijoukkueessa. Yksilömatkoilla hän oli normaalimatkan kuudes, pikakilpailun ja yhteislähdön kahdeksas sekä takaa-ajon 15:s. Myös Ruhpoldingin MM-kilpailuissa 2012 Dorin Habert hiihti kaikki matkat saaden hopeaa viestissä ja ollen normaalimatkalla neljäs, yhteislähdössä kuudes ja sprintissä sekä takaa-ajossa yhdeksäs.


title: Marie Dorin Habert

text: Nové Měston MM-kilpailuissa 2013 Dorin Habert sai hopeaa sekaviestissä. Yksilömatkoilla hän oli yhdeksäs normaalimatkalla ja yhteislähdössä, 16:s takaa-ajossa ja 18:s pikakilpailussa. Sotšin olympialaisissa 2014 hän oli takaa-ajossa 14:s, pikakilpailussa 20:s ja normaalimatkalla 39:s.


title: Marie Dorin Habert

text: Ensimmäiset aikuisten arvokisamitalinsa yksilömatkoilla Dorin Habert voitti Kontiolahden MM-kilpailuissa 2015. Henkilökohtaisilla matkoilla hän voitti kultaa sekä pikakilpailussa että takaa-ajossa. Hän voitti myös kaksi viestihopeaa hiihtämällä toisen osuuden Ranskan sekaviestijoukkueessa ja ankkuriosuuden naisten viestijoukkueessa. Yhteislähtökilpailussa hän oli kahdeksas.


title: Marie Dorin Habert

text: Dorin-Habert saavutti Oslon MM-kilpailuissa 2016 kultaa normaalimatkalla, yhteislähdössä ja sekaviestissä, hopeaa pikakilpailussa ja viestissä sekä pronssia takaa-ajossa. Hochfilzenin MM-kilpailuissa 2017 hän saavutti hopeaa sekaviestissä ja pronssia naisten viestissä, oli kuudes takaa-ajossa sekä seitsemäs pikakilpailussa ja yhteislähdössä.


title: Marie Dorin Habert

text: Dorin-Habert hiihti Pyeongchangin olympialaisissa 2018 avausosuuden kultaa voittaneessa Ranskan sekaviestijoukkueessa. Naisten viestissä hän hiihti toisen osuuden Ranskan saadessa pronssia. Pikakilpailussa hän sijoittui neljänneksi ja takaa-ajossa yhdeksänneksi.


title: Marie Dorin Habert

text: Dorin Habert debytoi ampumahiihdon maailmancupissa Kontiolahdella kaudella 2007–2008. Palkintokorokkeelle hän ylsi ensimmäisen kerran kaudella kaudella 2008–2009 tultuaan Hanty-Mansijskin takaa-ajossa kolmanneksi. Kaudella 2009–2010 Dorin Habert oli kolmas Vancouverin olympiasprintissä.


title: Marie Dorin Habert

text: Kaudella 2010–2011 Dorin Habert oli toinen Presque Islen takaa-ajokilpailussa ja kolmas Fort Kentin takaa-ajokilpailussa. Maailmancupin kokonaiskilpailussa hän sijoittui seitsemänneksi ja ja kaudella 2011–2012 yhdeksänneksi. Kaudella 2012–2013 hän oli kolmas Pokljukan takaa-ajossa ja toinen Holmenkollenin takaa-ajossa sekä Hanty-Mansijskin yhteislähtökilpailussa. Maailmancupin kokonaiskilpailussa hän sijoittui neljänneksi, takaa-ajocupissa kolmanneksi, pikakilpailun ja yhteislähdön cupeissa neljäs. Kaudella 2013–2014 Dorin Habert oli Holmenkollenin yhteislähtökilpailun kolmas.


title: Marie Dorin Habert

text: Kaudella 2014–2015 Dorin Habert oli Holmenkollenin pikakilpailussa kolmas ja otti Kontiolahden MM-voitoillaan kaksi ensimmäistä maailmancupin osakilpailuvoittoa. Hanty-Mansijskissa hän oli yhteislähdön kolmas. Kaudella 2015–2016 Dorin Habert oli toinen Östersundin normaalimatkalla. Pokljukassa hän voitti pikakilpailun ja tuli takaa-ajossa toiseksi. Ruhpoldingin ja Canmoren yhteislähtökilpailuissa Dorin Habert oli toinen ja Presque Islen takaa-ajokilpailussa kolmas. Oslon MM-kilpailuissa hän voitti normaalimatkan ja yhteislähdön, oli toinen pikakilpailussa ja kolmas takaa-ajossa. Hanty-Mansijskissa hän sijoittui takaa-ajossa toiseksi. Maailmancupin kokonaiskilpailussa hän oli toinen, samoin normaalimatkan, pikakilpailun ja yhteislähdön cupeissa. Takaa-ajocupissa hän sijoittui kolmanneksi.


title: Marie Dorin Habert

text: Dorin Habert voitti kaudella 2016–2017 Östersundin pikakilpailun. Oberhofissa hän nousi pikakilpailun kolmannelta sijalta takaa-ajon voittajaksi. Ruhpoldingin takaa-ajossa hän sijoittui kolmanneksi ja Kontiolahden takaa-ajossa toiseksi. Hän oli neljäs sekä maailmancupin kokonaiskilpailussa että pikakilpailun ja takaa-ajon cupeissa.


title: Marie Dorin Habert

text: Dorin Habert lopetti uransa maaliskuussa 2018.


title: Marie Dorin Habert

text: Dorin Habert on naimisissa ranskalaisen ampumahiihtäjä Lois Habertin kanssa. Dorin Habert sai lapsen syyskuussa 2014 ja palasi äitiyslomalta ampumahiihdon maailmancupiin tammikuussa 2015.


title: 2-naftoli

text: 2-naftoli (CHO) on orgaaninen aromaattinen yhdiste. Se ja sen isomeeri 1-naftoli ovat fenolin naftaleenianalogeja. Yhdisteestä käytetään myös nimityksiä "beta-naftoli", "2-hydroksinaftaleeni", "2-naftalenoli" ja "isonaftoli".


title: 2-naftoli

text: Huoneenlämpötilassa 2-naftoli on värittömiä kiteitä, joilla on heikko fenolin kaltainen ominaishaju. Yhdiste liukenee hieman veteen ja orgaanisiin liuottimiin kuteen alkoholiin, eetteriin ja kloroformiin. 2-naftoli liukenee myös emäksisiin liuoksiin ja kasviöljyihin. Kemiallisilta ominaisuuksiltaan 2-naftoli on isomeerinsa 1-naftolin kaltainen, mutta on sitä reaktiivisempi.


title: 2-naftoli

text: 2-naftolia valmistetaan sulfonoimalla naftaleenia eli liittämällä siihen sulfonihapporyhmä kakkoshiileen. Syntyvää yhdistettä tai sen natriumsuolaa kuumennetaan 300 °C:n lämpötilaan natriumhydroksidin kanssa. 2-naftolin lisäksi muodostuu natriumsulfiittia ja vettä. Reaktion saanto on 70–80 %.


title: 2-naftoli

text: 2-naftolia käytetään väriaineiden, erityisesti atsovärien, lääkeaineiden, hajusteiden, fungisidien ja hyönteismyrkkyjen valmistuksessa. Kuparikatalyytin läsnä ollessa yhdisteestä valmistetaan 1,1'-Bi-2-naftolia eli BINOL:ia, jota käytetään asymmetrisessä orgaanisessa synteesissä.


title: 2-naftoli

text: 2-naftolia on myös käytetty aknen, psoriasiksen, ruusufinnien ja syyhyn hoitamiseen tarkoitetuissa valmisteissa.


title: 2-naftoli

text: 2-naftoli on haitallista ja ärsyttää hengitysteitä ihoa ja silmiä. Naftolimyrkytyksen oireita ovat huonovointisuus, oksentelu ja vatsakivut. Suurina pitoisuuksina aine voi aiheuttaa kuoleman. Pitkäaikainen altistuminen yhdisteelle voi vaurioittaa munuaisia ja näkökykyä.


title: 2-naftoli

text: 2-naftoli on naftaleenin aineenvaihduntatuote.


title: Britain’s Got Talent

text:
Britain’s Got Talent on brittiläinen kykyjenetsintäohjelma. Ohjelman esittää kanava ITV2. Nykyään tuomareina toimivat
Simon Cowell, Amanda Holden, Alesha Dixon ja David Walliams. Ennen toimi David Hasselhoff (2011–), Amanda Holden (2007–) ja Michael McIntyre (2011–). Vierailevina tuomareina ovat olleet vuonna 2009 Kelly Brook ja vuonna 2010 The X Factorista tuttu Louis Walsh. Ohjelman juontajina toimivat Ant ja Dec. Britain’s Got More Talentia juontaa Stephen Mulhern. Britain’s Got Talent kävi vuosina 2007–2008 kuudella paikkakunnalla. Vuodesta 2009 eteenpäin Britain’s Got Talent käy kahdeksalla paikkakunnalla. Ensimmäisellä tuotantokaudella jaksoja oli 10, mutta jaksojen lukumäärä nousi toisella tuotantokaudella 14 jaksoon. Tuotantokaudella neljä (2010) jaksoja oli 19. Viidennellä kaudella jaksoja on 19.


title: Britain’s Got Talent

text: Britain’s Got Talentin ensimmäinen tuotantokausi alkoi 9. kesäkuuta vuonna 2007. Britain’s Got talent ensimmäisen sarjan voitti laulaja Paul Potts. Myöhemmin Paul Potts esiintyi myös muissa talenteissa. Vuonna 2007 semi-finaaleihin pääsi yhteensä 30 lupaavinta kykyä. Heistä 10 pääsi suureen finaaliin, joka pidettiin 17. kesäkuuta 2007.Britain’s Got Talentin toinen kausi alkoi kesäkuussa 2008. Kaudessa 2 oli huomattavia eroja verrattuna kauteen 1. Sarja vieraili myös Skontannissa, ja oli muutenkin arempilaatuinen. Toisen kauden voitti street tanssija George Sampson. Viidenneksi kisassa sijoittua paritanssijat Cheeky Monkeys. Sarjassa oli 5 semi-finaalia, joista 11 kykyä pääsi suureen finaaliin.


title: Britain’s Got Talent

text: Kolmannella kaudella tuomareina olivat Simon Cowell, Amanda Holden, Piers Morgan ja Kelly Brook. Kelly Brook sai kumminkin potkut oltuaan kuuden jakson ajan mukana. Kolmannen kauden voitti tanssiryhmä Diversity. Toiseksi kilpailussa sijoittui yleisön ennakkosuosikki, Susan Boyle. Myöhemmin Susan Boyle vieraili muun muassa America’s Got Talentissa, Australia's Got Talentissa ja Talent Suomessa. Kolmanneksi kilpailussa sijoittui saksofonisti Julian Smith. Kausi kolme alkoi 11.huhtikuuta 2009, ja huipentui finaaliin, joka tapahtui 1. kesäkuuta.


title: Britain’s Got Talent

text: Neljättä kautta kuvataan tällä hetkellä, ja sen tuomareita ovat Piers Morgan , Amanda Holden ja Louis Walshin. Simon Cowell palaa takaisin Talenttiin Manchesterin koe-esiintymisissä. Kausi neljä näytetään televisiossa 22. huhtikuuta alkaen. Britain’s Got Talent huipentuu suureen finaaliin, joka pidetään 5. kesäkuuta 2010. Finaalissa toisiaan vastassa kilpailee 11 esiintyjää. Semi-finaaleita on tuttuun tapaan 5 kappaletta. Kautena järjestetään 13 jaksoa. Kisan voitti lopulta 5. kesäkuuta Spelbount.On ilmoitettu, että Britain’s Got Talentista tulee uusi, viides tuotantokausi 2011. Kausi alkaa ITV:llä 16. huhtikuuta, ja sen loppumisesta ei vielä tiedetä. Piers Morgan ei enää jatka tuomarina. Esimerkiksi Louis Walsh voi olla sarjan uusi tuomari. Myös Kelly Brookia on ehdotettu sarjan uudeksi tuomariksi. Koelaulut käydään joulukuussa 2010 ja tammikuussa 2011. Koe-esiintymisiä järjestetään Lontoossa, Birminghamissa, Cardifissa, Liverpoolissa, Manchesterissa ja Glasgowssa.


title: Brad Bellick

text: Bradley ”Brad” Bellick on kuvitteellinen hahmo televisiosarjassa "Pako". Häntä näyttelee Wade Williams.


title: Brad Bellick

text: "Paon" ensimmäisellä tuotantokaudella Bellick toimii vanginvartijana pahamaineisessa Fox Riverin vankilassa. Bellick on tiukka ja epäreilu vankeja kohtaan. Hän ummistaa silmänsä kaikelta epäoikeudenmukaisuudelta. Toisella tuotantokaudella Bellick saa potkut vankien karattua vankilasta. Myöhemmin Bellick lavastetaan murhaamaan paras ystävänsä ja hän joutuu itse kaltereiden taakse. Bellick aloittaa kuitenkin yhteistyön FBI:n agentti Alexander Mahonen kanssa ja pääsee ulos vankilasta jahdatakseen karkureita. Tie johdattaa Bellickin Panamaan, jossa hänet lavastetaan toiseen murhaan. Bellick joutuu kaaoksessa elävään Sonan vankilaan ja joutuu siellä monenlaisiin vaikeuksiin. Vankilan palon yhteydessä neljännen tuotantokauden alussa Bellick pääsee kuitenkin pakenemaan ja palaa Yhdysvaltoihin kaatamaan ”Yhtiötä” jahtaamiensa vankikarkureiden kanssa. Bellick kuolee uhrautuessaan muiden hyväksi, kun hän suostuu asettamaan pakollisen putken paikoilleen jääden kuitenkin vesimassojen armoille.


title: Simon Langham

text: Simon Langham (1310 – 22. heinäkuuta 1376) oli englantilainen kirkonmies, joka toimi Canterburyn arkkipiispana 1366–1368 ja korkeissa valtiollisissa viroissa.


title: Simon Langham

text: Langham syntyi Langhamin kylässä Rutlandissa. Hänestä tuli kuninkaan varainhoitaja marraskuussa 1360 ja 20. maaliskuuta 1362 hänet vihittiin Elyn piispaksi. Hänet nimitettiin lordikansleriksi 21. helmikuuta 1363 ja valittiin Canterburyn arkkipiispaksi 24. heinäkuuta 1366. Paavi Urbanus V nimitti hänet kardinaaliksi vuonna 1368, minkä vuoksi hän menetti Edvard III:n suosion. Kaksi kuukautta tämän jälkeen hän erosi arkkipiispan virasta ja lähti Avignoniin, missä kuoli 22. heinäkuussa 1376. Hänet on haudattu Westminster Abbeyhyn.


title: Third Album

text: Third Album on The Jackson 5 -yhtyeen kolmas albumi, joka julkaistiin Motown-yhtiön alaisena vuonna 1970.


title: Butterflies

text: "Butterflies" on Michael Jacksonin kolmas single, joka julkaistiin hänen "Invincible"-albumiltaan.


title: Bob McDonnell

text: Robert Francis ”Bob” McDonnell (s. 15. kesäkuuta 1954) on yhdysvaltalainen republikaanipuolueen poliitikko. Hän toimi Virginian kuvernöörinä tammikuusta 2010 lähtien. Vuoden 2013 kuvernöörinvaalissa hänen seuraajakseen valittiin Terry McAuliffe. McDonnell on koulutukseltaan lakimies ja on toiminut Virginian oikeusministerinä vuosina 2006-2009.


title: Errico Petrella

text: Errico Petrella (10. joulukuuta 1813 Palermo – 7. huhtikuuta 1877 Genova) oli italialainen oopperasäveltäjä. Aikoinaan hänen teoksiaan kuului vakiohjelmistoon, mutta sittemmin hänet unohdettiin. Hänen tuotantoonsa kuuluu sekä koomisia että vakavia oopperoita.


title: Errico Petrella

text: Petrellan teoksia kantaesitettiin jo vuosina 1829–1839, mutta nämä varhaiset teokset eivät menestyneet. Enemmän huomiota hän sai teoksellaan "Il carnevale di Venezia", joka kantaesitettiin Napolin Teatro Nuovossa 20. toukokuuta 1851. "Jone" (26. tammikuuta 1858, La Scala) säilyi ohjelmistossa aina 1900-luvulle. "Jonen" viimeinen vahvistettu esitys Italiassa oli Palermossa 1924. Viimeinen Italiassa esitetty Petrellan ooppera oli "I promessi sposi" Napolissa 1950.


title: Errico Petrella

text: Vasta vuonna 1981 "Jone" esitettiin Caracasissa ja levytettiin.


title: Gisela Dulko

text: Gisela Dulko (s. 30. tammikuuta 1985 Buenos Aires) on argentiinalainen tennispelaaja.


title: Gisela Dulko

text: Juniorina Dulko voitti kolme neljästä Grand Slam -turnauksesta nelinpelissä: vuoden 2000 Yhdysvaltain avoin tennisturnaus María Emilia Salernin kanssa, vuoden 2002 Australian avoin tennisturnaus Angelique Widjajan kanssa ja vuoden 2001 Wimbledonin tennisturnaus Ashley Harkleroadin kanssa. Ammattilaispelaajana hän on voittanut kuusitoista nelinpeliturnausta ja neljä kaksinpeliturnausta.


title: Gisela Dulko

text: Kaksinpelissä Dulko ei ole menestynyt yhtä hyvin kuin nelinpelissä, vaikkakin hän on ollut muutaman vuoden ajan 50:n parhaan joukossa maailmanlistalla. 29. huhtikuuta 2007 Dulko voitti ensimmäisen WTA-turnauksensa, kun hän päihitti Budapestin finaalissa Romanian Sorana Cîrstean. 25. elokuuta 2007 Dulko otti toisen turnausvoittonsa, kun hän voitti Forest Hillsin finaalissa Italian Virginie Razzanon. 4. toukokuuta 2008 Dulko voitti kolmannen turnauksensa, kun hän voitti Marokossa pelatun turnauksen finaalissa Anabel Medina Garriguesin. Neljännen turnausvoittonsa hän otti 26. helmikuuta 2011, kun hän voitti Acapulcon finaalissa Arantxa Parra Santonjan.


title: Gisela Dulko

text: Vuonna 2009 Moorilla Hobart International -turnauksessa Dulko pääsi puolivälieriin asti, jossa hän hävisi Iveta Benešoválle. Australian avoimissa hän hävisi toisella kierroksella hallitsevalle mestarille Serena Williamsille. Fed Cupin ensimmäisellä kierroksella hän otti joukkueensa ainoat voitot, kun hän voitti Melanie Oudinin sekä Jill Craybasin. Copa Sony Ericsson Colsanitas -turnauksessa Dulko pääsi finaaliin asti, mutta hävisi sen María José Martínez Sánchezille. Sen jälkeen hän pääsi puolivälieriin Monterrey Openissa ja Porsche Tennis Grand Prix:ssa ja kolmannelle kierrokselle Indian Wells Masters -turnauksessa ja Miami Masters -turnauksessa. Hän hävisi toisella kierroksella Internazionali BNL d'Italiassa ja Internationaux de Strasbourgissa ja ensimmäisellä kierroksella Mutua Madrileña Madrid Openissa ja AEGON Internationalissa.


title: Gisela Dulko

text: Ranskan avoimissa hän hävisi Dominika Cibulkoválle ja Wimbledonissa Nadja Petrovalle kolmannella kierroksella. Wimbledonissa Dulko voitti 24:nneksi sijoitetun Marija Šarapovan kolmessa erässä toisella kierroksella. Swedish Openissa Dulko hävisi taas Maria Jose Martinez Sanchezille, tällä kertaa välierässä. US Openissa Dulko voitti Jekaterina Makarovan, Alona Bondarenkon ja Jaroslava Švedovan. Neljännellä kierroksella hän hävisi Alonan siskolle, Kateryna Bondarenkolle 6–0, 6–0 vain 47 minuutissa.


title: Gisela Dulko

text: Kauden 2010 päätteeksi Dulko ja Flavia Pennetta voittivat nelinpelin WTA Tour Championships -turnauksessa. Vuonna 2011 he voittivat nelinpelin Australian avoimissa.


title: Gisela Dulko

text: Dulko ilmoitti uransa lopettamisesta marraskuussa 2012.


title: Allien tyttösäännöt

text: Allien tyttösäännöt ("Allie Finkle’s Rules for Girls") on Meg Cabotin kirjasarja.


title: Alberta Brianti

text: Alberta Brianti (s. 5. huhtikuuta 1980 San Secondo Parmense) on italialainen tennispelaaja. Parhaimmillaan hän on ollut maailmanlistan 55:s kesäkuussa 2011. Brianti on voittanut urallaan yhden WTA-turnauksen kaksinpelissä ja kaksi nelinpelissä. Kaksinpelivoitto tuli vuonna 2011 Marokossa pelatussa turnauksessa, jonka loppuottelussa hän voitti Simona Halepin.


title: Haapakiitäjä

text: Haapakiitäjä ("Laothoe amurensis") on kiitäjiin kuuluva yöperhoslaji.


title: Haapakiitäjä

text: Haapakiitäjä muistuttaa hyvin paljon läheistä poppelikiitäjää ("Laothoe populi"), sekä värityksen että erikoisen lepoasentonsa suhteen, mutta sillä ei ole poppelikiitäjälle tyypillisiä punertavia takasiipien tyvitäpliä. Siipien pääväri on rusehtavan harmaa ja niiden kärkiväli vaihtelee koiraalla 70–87 mm ja naaralla 79–96 mm välillä. Siipien reuna on vähemmän mutkitteleva kuin poppelikiitäjällä eivätkä siipien tummat poikkijuovatkaan ole erityisen mutkaisia. Etusiiven siipisuonet erottuvat siiven keskiosassa vaaleina ja diskaalitäplä puuttuu kokonaan. Sukupuolet ovat lähes poikkeuksetta samanvärisiä.


title: Haapakiitäjä

text: Toukka on nuorena sinivihreä, vanhemmiten kirkkaanvihreä. Sen kyljissä on ohuita vaalita vinojuovia ja peräpäässä on vaalea piikki. Täysikasvuisena toukka on 70–80 mm pitkä.


title: Haapakiitäjä

text: Eurooppalaisittain hyvin itäinen laji, jota tavataan Suomesta, Baltiasta ja Puolasta itään, Venäjän poikki Mongoliaan, Pohjois-Kiinaan ja Japaniin. Suomessa levinneisyys kattaa Etelä-, Keski- ja Itä-Suomen. Lounais- ja länsirannikolla se on hyvin vähälukuinen ja puuttuu kokonaan lounaissaaristosta. Lentoaika on yhtenä sukupolvena toukokuusta heinäkuun alkuun lentoajan huipun ollessa kesäkuun loppupuoliskolla. Lennon huippu on keskimäärin pari viikkoa aikaisempi kuin poppelikiitäjällä vaikka lajeja tavataankin lentoaikana sekaisin.


title: Haapakiitäjä

text: Haapakiitäjä on melko harvinainen ja elinympäristönsä suhteen vaatelias tuttavuus ja sitä tavataan lähes ainoastaan haapoja kasvavalla alueella, usein lähellä vesialueen rantaa. Laji lähtee lentoon vasta myöhään yöllä, harvoin ennen puoltayötä. Aikuisen perhosen suuosat ovat surkastuneet eikä se nauti ravintoa, mutta saattaa juoda vettä lentäessään matalalla vedenpinnan yläpuolella. Koiraat lentävät valolle, naaraat hyvin harvoin. Perhonen lentää pääasiassa latvustoissa, mikä vaikeuttaa yksilöiden havaitsemista. Kullakin elinpaikalla kaikki perhoset alottavat lentonsa noin viikon sisällä toisistaan ja yksittäinen perhonen elää kuudesta kymmeneen vuorokautta. Tämän seurauksena lentoaika on kullakin esiintymispaikalla varsin lyhyt.


title: Haapakiitäjä

text: Parittelu alkaa yöllä ja jatkuu seuraavaan iltaan. Koiras roikkuu koko parittelun ajan naaraan takaruumiista pää alaspäin. Naaras aloittaa munimisen parittelua seuraavana yönä ja munii 100–150 munaa yksittäin tai muutaman munan ryhminä korkealle latvustoihin. Toukat kuoriutuvat vajaan kahden viikon kuluttua ja ovat aktiivisia pääasiassa öisin. Ne ovat täysikasvuisia elokuun alkupuolella ja kaivautuvat koteloitumaan maan alle. Kotelo sijaitsee harvan kotelokopan sisällä ja talvehtii, joskus kaksikin kertaa.


title: Haapakiitäjä

text: Toukan ravintokasvina on haapa ("Populus tremula"), mutta joskus myös pajut ("Salix" sp.) ja muut poppelit ("Populus" sp.).


title: Clair Bidez

text: Clair Bidez (s. 7. elokuuta 1987 Vail, Colorado) on yhdysvaltalainen lumilautailija.


title: Clair Bidez

text: Bidez kilpaili ensimmäisen kerran lumilautailun maailmancupissa 10. helmikuuta 2005. Paras maailmancupin sijoitus hänellä on kolmas sija, jonka hän saavutti Cardronan kilpailussa 1. syyskuuta 2007. Bidez on voittanut nuorten MM-kultaa vuonna 2006 ja MM-hopeaa vuonna 2005. Lumilautailun MM-kilpailuissa vuonna 2007 hän oli 28:s ja vuonna 2011 18:s.


title: Torkinmäki

text: Torkinmäki on Kokkolassa sijaitseva kaupunginosa. Torkinmäellä sijaitsee Torkinmäen koulu, jossa on luokat 1–9. Torkinmäellä on myös päiväkoti ja terveysasema, jossa on sekä neuvola että hammaslääkäri.


title: Taken

text: Taken on vuonna 2008 valmistunut ranskalainen toimintaelokuva, jonka on ohjannut Pierre Morel. Sen ovat käsikirjoittaneet Luc Besson ja Robert Mark Kamen. Elokuvan pääosissa näyttelevät Liam Neeson, Maggie Grace ja Famke Janssen.


title: Taken

text: Elokuva kertoo entisestä kokeneesta CIA:n agentista, Bryan Millsistä (Liam Neeson), jonka tytär Kim Mills (Maggie Grace) matkustaa ystävänsä kanssa lomalle Pariisiin. Bryanilla on suuret epäluulot heidän matkaansa kohtaan, kunnes hän saa lopulta selville, että hänen tyttärensä ovat kaapanneet julmat seksiorjakauppiaat. Bryan saa tietää, että hänellä on alle 96 tuntia aikaa pelastaa tyttärensä lähes lopulliselta katoamiselta. Bryan matkustaa Pariisiin etsimään tytärtään, oli tapa sääntöjen mukainen tai ei.


title: Rytimäki

text: Rytimäki on Kokkolan asuinalue. Se sijaitsee Kokkolan pohjoisosassa. Rytimäellä on suomenkielinen päiväkoti ja koulu, jossa on esikoulu, 1. ja 2. luokka, ja Rytimäen grillikioski. Rytimäelle on bussiyhteys keskustasta. Rytimäellä toimi ennen parturi-kampaamo Wiivi & Wictor. Ennen kampaamoa tiloissa toimi posti ja viereisessä tiloissa elintarvikekauppa samassa rakennuksessa oli myös pieni kioski.


title: Rytimäki

text: 1980-luvulla päiväkodin toisessa päädyssä syttyi tulipalo. Rakennuksen toisessa päässä päiväunilla olleet lapset saatiin nopeasti ulos rakennuksesta.


title: K.K. Kössi

text: K.K. Kössi (23. toukokuuta 1981 – 13. lokakuuta 2004) oli suomenhevosravuri. Se oli väriltään punarautias, 154 cm korkea ori. K.K. Kössin isä on Vokker ja emän isä Erilo. Oriin kasvattaja on Kyösti Kemppainen.


title: K.K. Kössi

text: K.K. Kössi kilpaili vuodet 1985–1995. Se juoksi yhteensä 244 starttia, joista voittoja kertyi 84, kakkossijoja 25 ja kolmossijoja 26. Hevosen voittosumma on 341 434 euroa. Sen ennätykset ovat 22,3aly ja 24,5ke. K.K. Kössin valmennuksesta ja ohjastuksesta vastasi aluksi Risto Lanki, jonka jälkeen se siirtyi Heikki Torviselle vuonna 1990.


title: K.K. Kössi

text: Ori kantakirjattiin Tampereella vuonna 1986. Rekisteröityjä jälkeläisiä sillä on 256.


title: Filippo Marchetti

text: Filippo Marchetti (1831–1902) oli italialainen oopperasäveltäjä. Hänen teostensa joukossa ovat "Romeo e Giulietta" (Trieste 1865) ja "Ruy Blas" (Milano 1869). Kaikkiaan hän sävelsi seitsemän oopperaa.


title: Janne Porvari

text: Janne Porvari on suomalainen moottoriurheilija. Porvari on ainoa suomalainen erikoisrakennetuilla moottoripyörillä ajettavan hill climbin harrastaja.


title: Janne Porvari

text: Porvari aloitti moottoriurheilun motocrossin parissa 6-vuotiaana. Hän kiersi pitkään lajin juniorikilpailuita ja osallistui myöhemmin kolmesti arvostettuun Päijänteen ympäriajoon. Nykyiseen lajiinsa, hill climbiin, hän tutustui vuonna 2004 Otepäässä, yhdessä hyvän ystävänsä Jerry Wathenin kanssa. Vuonna 2009 Porvari siirtyi lopullisesti ”ylämäkiajon” puolelle, harjoiteltuaan lajia ensin perusteellisesti. Kilpailut ajetaan sorapintaisilla ylämäkiosuuksilla, jotka kilpailijoiden pitää selvittää mahdollisimman nopeasti. Voittajaksi selviytyy se kuljettaja joka joko pääsee korkeimmalle tai vaihtoehtoisesti nopeiten huipulle. Kun Suomesta ei muita harrastajia löytynyt, siirtyi Porvari Viron mestaruussarjaan kilpailemaan.


title: Janne Porvari

text: Pyöräksi Porvari valitsi yhdessä mekaanikkonsa Martti Auvisen kanssa vuoden 1987 Honda CR 500:n, joka rakennettiin vastaamaan sarjan sääntöjä. Akseliväli pidennettiin ylämäkeen ajon helpottamiseksi peräti 185 cm:iin. Pyörän moottori oli yksisylinterinen, nestejäähdytteinen, 5-vaihteinen, 2-tahtimoottori ja sen ketjuveto tuotti parhaimmillaan 51 kW:n (70 hv:n) tehon. Painoa pyörällä oli 108 kilogrammaa.


title: Janne Porvari

text: Kausi 2009 meni pitkälti opetellessa vaarallisen lajin hienouksia, mutta Porvari sijoittui kuitenkin oman luokkansa (0–700-kuutioiset) mestaruussarjan viidenneksi, kun 26 kuljettajaa ajoi pisteille. Mestaruuden voitti Billy Toomla. Porvari on ilmoittanut aikovansa jatkaa lajin parissa myös tulevina vuosina ja on kertonut aikovansa todennäköisesti tulevina vuosina myös tutkia mahdollisuuksia päästä ajamaan pohjoismaisessa mestaruussarjassa, tai jopa Keski-Euroopan todella suosituissa ja kovavauhtisissa kilpailuissa.


title: Jääkiekon maailmanmestaruuskilpailut 1961

text: Jääkiekon maailmanmestaruuskilpailujen 1961 isäntänä toimi Sveitsin Geneve ja Lausanne. Joukkueita oli mukana kokonaista 20 ja ne pelasivat kolmessa sarjassa. Kanada voitti maailmanmestaruuden ja Tšekkoslovakia Euroopan mestaruuden. Kisat pelattiin 2.-12. maaliskuuta. Kanadaa edusti amatööriseurajoukkue Trail Smoke Eaters. Edellisen maailmanmestaruutensa seura oli voittanut vuonna 1939.


text: Saksan liittotasavalta luovutti ottelunsa Itä-Saksaa vastaan.


title: Logan Browning

text: Logan Laurice Browning (s. 9. kesäkuuta 1989 Atlanta, Georgia, Yhdysvallat) on yhdysvaltalainen näyttelijä ja laulaja. Hänet tunnetaan parhaiten Netflix-alkuperäsisarjasta Dear White People, jossa hän näytteli Samia vuonna 2017. Hän on myös näytellyt Carrieta televisiosarjassa "Summerland", "Ned's Declassified School Survival Guide"ssa Vanessan roolissa ja "Meet The Browns"issa, jossa hän puolestaan näytteli Briannaa.


title: Roope Ahonen

text: Roope Ahonen (s. 12. kesäkuuta 1990 Salo) on suomalainen koripalloilija.


title: Roope Ahonen

text: Ahonen on Salon Vilppaan kasvatti ja pelasi joukkueessa koripallon I-divisioonaa ennen siirtymistään Korisliigaan Torpan Poikiin kesällä 2007. Hän pelasi seurassa puolitoista kautta ja siirtyi tammikuussa 2009 takaisin Saloon, jossa hän pääsi pelaamaan I-divisioonaa. Nostettuaan Vilppaan Korisliigaan Ahonen teki yhden kauden mittaisen jatkosopimuksen seuran kanssa.


title: Roope Ahonen

text: Maaliskuussa 2012 Ahonen nousi Suomen miesten pääsarjojen kaikkien aikojen tarkimpien vapaaheittäjien kärkikymmenikköön. Kesällä 2012 hän nousi miesten maajoukkueeseen ja oli mukana EM-karsinnoissa. Ahonen oli koko karsintojen neljänneksi tarkin kolmen pisteen heittäjä. Syyskuussa 2012 hän teki pelaajasopimuksen Solna Vikingsin kanssa.


title: Roope Ahonen

text: Kesäkuussa 2013 Ahonen teki yksivuotisen sopimuksen Ruotsin Basketliiganissa pelaavan Borås Basketin kanssa.


title: Roope Ahonen

text: Elokuussa 2015 Ahonen siirtyi Kreikan pääsarjassa pelanneeseen Kolossos Rodou BC:hen. Kolossos sijoittui runkosarjassa seitsemänneksi. Keskimäärin yli 21 minuutin peliajalla runkosarjassa pelintekijänä pelannut Ahonen piti kauttaan onnistuneena ja katsoi kehittyneensä pelaajana. Kesällä 2016 hän teki seuran kanssa jatkosopimuksen.


title: Hurrikaani Georges

text: Hurrikaani Georges oli seitsemäs nimetty trooppinen myrsky vuoden 1998 Atlantin hurrikaanikaudella ja tuon kauden neljäs trooppinen hirmumyrsky. Saffirin-Simpsonin hurrikaaniasteikolla se luokiteltiin toiseksi voimakkaimpaan eli 4. luokkaan. Se osui maihin seitsemän kertaa matkallaan Karibianmeren ja Meksikonlahden poikki. Se surmasi 604 ihmistä, joista 380 oli Dominikaanisesta tasavallasta, 209 Haitista, seitsemän Puerto Ricosta, kuusi Kuubasta ja viisi Saint Kitts ja Nevisin asukasta sekä yksittäisiä ihmisiä muista alueen valtioista. Suurimmat aineelliset vahingot tulivat Saint Kitts ja Nevisillä sekä Floridassa.


title: Hurrikaani Georges

text: Georgesiksi kehittynyt säähäiriö havaittiin ensimmäisen kerran 13. syyskuuta. Se voimistui trooppiseksi myrskyksi 16. syyskuuta ja hurrikaaniluokkaan seuraavana päivänä. Kovimmat tuulet havaittiin 19. syyskuuta. Se pysyi pitkään voimissaan ja heikkeni trooppiseksi myrskyksi vasta 28. syyskuuta.


title: Skyler Shaye

text: Skyler Anna Shaye (s. 14. lokakuuta 1986 Los Angeles, Kalifornia) on yhdysvaltalainen näyttelijä. Hänet tunnetaan parhaiten elokuvasta "" (2007), jossa hän näytteli yhtä päärooleista.


title: Skyler Shaye

text: Shayen äiti on countrylaulaja ja näyttelijä Bonnie Paul, kummisetä puolestaan näyttelijä Jon Voight.


title: Pakistan talviolympialaisissa 2010

text: Pakistan osallistui Vancouverin talviolympialaisiin 2010 yhden miehen joukkueella. Tämä oli ensimmäisen kerta, kun maa osallistui talviolympialaisiin. Pakistanin edustaja, Muhammad Abbas, edusti maataan suurpujottelussa. Abbas oli kilpailun 87. eli kolmanneksi hitain maaliin tulleista.


title: Helokkikiitäjä

text: Helokkikiitäjä ("Proserpinus proserpina") on melko pienikokoinen eurooppalainen kiitäjäperhoslaji. Lajia ei ole tavattu Suomessa. Helokkikiitäjä kuuluu Euroopan unionin luontodirektiivin liitteessä IV mainittuihin, tiukkaa suojelua edellyttäviin lajeihin.


title: Helokkikiitäjä

text: Laji on kooltaan vaihteleva ja sen siipiväli on 30–60 mm. Ruumis ja etusiivet ovat kirjavat vihreän eri sävyissä eikä se juuri muistuta muita elinalueellaan tavattavia kiitäjäperhosia. Etusiiven ulkoreuna on syvään hampainen ja siiven poikki kulkee kaksi leveää poikkiviirua, joiden välinen alue on muuta siipeä tummempi. Keskitäplä on musta, melko laaja ja siitä ulottuu siiven ulkoreunaan saakka ohut vaalea viiru. Takasiivet ovat kirkkaan keltaiset ja niissä on tumma ulkoreuna.


title: Helokkikiitäjä

text: Toukka on täysikasvuisena 60–70 mm pitkä. Väriltään se on harmaanruskea tai vihertävänkirjava ja aluksi sen sivuilla on vaalea pitkittäisjuova, myöhemmin rivi tummia rengasmaisia täpliä. Vanhemman toukan selkäpuoli on pientan tummien pisteiden kirjoma. Kiitäjätoukille tyypillinen peräpiikki puuttuu ja sen tilalla on pieni kellansävyinen, keskeltä tumma kohouma.


title: Helokkikiitäjä

text: Esiintymisalue kattaa Etelä- ja Keski-Euroopan Baltian eteläosiin ja Pietarin seudulle asti. Idässä lajia tavataan Keski-Aasiaan saakka. Pohjois-Afrikassa esiintyvät yksilöt ovat tavallista kookkaampia ja niitä on kutsuttu alalajiksi "P. p. gigas". Esiintymisalueellaan laji on lennossa touko-kesäkuussa. Pohjois-Afrikassa helokkikiitäjällä on kaksi sukupolvea vuodessa.


title: Helokkikiitäjä

text: Pohjoismaissa helokkikiitäjä on tavattu vain Tanskassa kahdesti vuonna 2005.


title: Helokkikiitäjä

text: Helokkikiitäjä on verraten harvinainen laji, jonka esiintyminen on huomattavan paikoittaista. Laji viihtyy lämpimillä ja aurinkoisilla mutta samalla kosteilla paikoilla kuten metsänreunoilla ja metsien aukkopaikoilla, erityisesti laaksoissa. Sitä tavataan myös hiekkapohjaisilla joutomaa-alueilla. Lajilla ei ole merkittävää vaellustaipumusta. Valoisana aikana laji lepää kasvillisuuden suojassa aivan lähellä maanpintaa. Helokkikiitäjät lähtevät lentoon vain melko lyhyeksi ajaksi aamu- ja iltahämärissä, jolloin ne vierailevat mielellään voimakkaasti tuoksuvissa kukissa. Satunnaisesti perhosia tavataan lennossa myös päivällä. Valolle perhosia tulee varhaisen lentoajankohdan vuoksi harvoin. Toukkia tavataan aikuista perhosta useammin.


title: Helokkikiitäjä

text: Naaras munii noin 100 munaa, jotka se asettelee ravintokasvin latvaosiin yksitellen, usein muutamia munia samaan kasviin. Muniva naaras liikkuu laajalla alueella. Nuorena toukka ei erityisemmin piilottele, mutta lepää usein lehden alapinnalla. Toukan kasvu on pitkään hidasta, kunnes loppuvaiheessa kasvu nopeutuu ja toukasta tulee enemmän yöaktiivinen piilotellen päivät maanpinnalla kasvien tai karikkeen suojissa. Elokuussa täysikasvuiset toukat vaeltavat etsien koteloitumispaikkaa joka on maakolossa, karikkeen joukossa tai hiukan maan alla. Kotelo talvehtii.


title: Helokkikiitäjä

text: Helokkikiitäjän suojelutaso Euroopan unionin alueella vaihtelee suuresti. Kansainvälinen luonnonsuojeluliitto (IUCN) on luokitellut lajin uhanalaisuuden puutteellisesti tunnetuksi (DD)


title: Helokkikiitäjä

text: Ravinnokseen toukka käyttää helokkeja ("Oenothera" sp.) ja horsmia ("Epilobium" sp.)


title: Aural Vampire

text:
Aural Vampire "(ōraru vanpaia)" on japanilainen, vuonna 2004 Tokiossa perustettu yhtye. Heidän musiikkityylinsä vaihtelee electropopin, darkwaven, industrialin ja synthpopn välillä. Yhtyeeseen kuuluu vokalisti-sanoittaja
Exo-Chika, sekä säveltäjä Raveman. Yhtye on useasti ollut kiertueella myös Euroopassa.


title: Aural Vampire

text: Aural vampire julkaisi täyspitkän albumin "Vampire Extasy" vuonna 2004. Yhtye on vähäisestä tuotannosta huolimatta pysynyt aktiivisena livebändinä tähän päivään saakka.


title: McDonnell XF-85 Goblin

text: McDonnell XF-85 Goblin on yhdysvaltalainen koehävittäjä, joka suunniteltiin raskaiden pommikoneiden mukanaan pommiruumassaan kuljetettavaksi suojahävittäjäksi.


title: McDonnell XF-85 Goblin

text: McDonnell osallistui ainoana lentokonevalmistajana Yhdysvaltain ilmavoimien 29. tammikuuta 1944 julistamaan tarjouskilpailuun suunnitteilla olleiden B-35 ja Convair B-36 pommikoneiden suojahävittäjästä. Sen ehdotus oli pieni munanmuotoisella rungolla ja kokoontaitettavilla siivillä varustettu ja neljällä .50 -kaliiperisella konekiväärillä aseistettu hävittäjä, jonka voimanlähteenä oli Westinghouse J34-WE-7 -suihkumoottori.


title: McDonnell XF-85 Goblin

text: XF-85 lensi ensilentonsa 23. elokuuta 1948 tarkoitukseen muunnetun Boeing B-29B-65-BA pommikoneen kuljettamana. Sitä valmistettiin ainoastaan kaksi prototyyppikappaletta ja koeohjelma peruutettiin 24. lokakuuta 1949.


title: Takaraivolohko

text: Takaraivolohko eli okkipitaalilohko () on osa isoaivoja. Se sijaitsee nimensä mukaisesti takaraivossa. Takaraivolohko on tärkeä tietoisen näkemisen ja tunnistamisen kannalta. Se osallistuu myös mielikuvien luontiin.


title: Renault R30

text: Renault R30 on Formula 1 -auto, jota Renault-talli käytti kaudella . Se julkistettiin 31. tammikuuta 2010 Valenciassa, Espanjassa. Autoa ajoivat puolalainen Robert Kubica ja venäläinen Vitali Petrov.


title: Ari-Pekka Liukkonen

text: Ari-Pekka Liukkonen (s. 9. helmikuuta 1989 Pieksämäki) on suomalainen kilpauimari. 208 cm pitkä Liukkonen edustaa espoolaista Cetusta.


title: Ari-Pekka Liukkonen

text: Eindhovenin lyhyen radan EM-kilpailuissa 2010 Liukkonen sijoittui kuudenneksi 50 metrin vapaauinnissa ja kahdeksanneksi 100 metrin vapaauinnissa. Debrecenin pitkän radan EM-kilpailuissa 2012 hän oli neljäs 50 metrin vapaauinnissa suomenennätysajalla 22,22. Lontoon kesäolympialaisissa 2012 Liukkonen ei selvinnyt välieriin 50 metrin vapaauinnissa ajalla 22,57, jolla hänen sijoituksensa yhteistuloksissa oli 25. Lyhyen radan EM-kilpailuissa 2012 Liukkonen kuului Suomen pronssia voittaneeseen vapaauinnin sekaviestijoukkueeseen.


title: Ari-Pekka Liukkonen

text: Berliinin pitkän radan EM-kilpailuista 2014 Liukkonen voitti 50 metrin vapaauinnissa pronssia uudella Suomen ennätyksellä 21,93 sekuntia. Hän oli parantanut aikaisempaa SE:tä myös välierissä aikaan 22,10.


title: Ari-Pekka Liukkonen

text: Maailmancupissa Liukkonen on sijoittunut parhaimmillaan kolmanneksi 50 metrin vapaauinnissa Berliinissä 2011.


title: Ari-Pekka Liukkonen

text: SM-tasolla Liukkonen on voittanut kultaa 50 metrin perhosuinnista vuonna 2009, 50 ja 100 metrin vapaauinneissa vuonna 2010 ja 50 metrin vapaauinnissa 2011. Lisäksi hän on voittanut useita lyhyen radan Suomen-mestaruuksia. Liukkonen kertoi haastattelussa joulukuussa 2013 kärsineensä mykoplasmasta parin vuoden ajan.


title: Ari-Pekka Liukkonen

text: Liukkonen rikkoi pitkän radan vuoden 2016 SM-kilpailuissa Jani Sievisen 21 vuotta vanhan SE:n 100 metrin vapaauinnissa 0,33 sekunnilla. Lontoon pitkän radan EM-kilpailuissa toukokuussa hän ui flunssasta kärsineenä 50 metrin vapaauinnissa loppukilpailuun uituaan välierässään matkan uuden SE:n 21,92 sekuntia. Loppukilpailussa hän sijoittui viidenneksi.


title: Ari-Pekka Liukkonen

text: Vuonna 2017 Liukkonen paransi 50 metrin vapaauinnin Suomen ennätystä ensin kesäkuussa aikaan 21,90 sekuntia ja heinäkuussa SM-uinneissa aikaan 21,58 sekuntia, joka oli sillä hetkellä myös maailmantilaston viidenneksi paras aika. Budapestin MM-kilpailuissa hän sijoittui 50 metrin vapaauinnissa kuudenneksi ja Taipein kesäuniversiadeissa hän voitti samalla matkalla kultaa.


title: Ari-Pekka Liukkonen

text: Liukkonen on harjoitellut muihin suomalaisuimareihin nähden poikkeuksellisella tavalla: hän tekee kovia ja monipuolisia harjoituksia muita vähemmillä uintimäärillä.


title: Ari-Pekka Liukkonen

text: Liukkonen on ensimmäinen suomalainen huippumiesurheilija, joka on kertonut homoseksuaalisuudestaan uransa aikana. Hänen isänsä on entinen maajoukkuelentopalloilija Pekka Liukkonen.


title: Ari-Pekka Liukkonen

text: Marraskuussa 2015 Liukkonen kertoi blogissaan joutuvansa sydänleikkaukseen astmatutkimuksissa löytyneen sydämen sähkötyshäiriön vuoksi. Ennen leikkausta hän osallistui lyhyen radan SM-uinteihin, joiden aikana hän joutui rytmihäiriöiden vuoksi sairaalatarkkailuun, ja lyhyen radan EM-kilpailuihin.


title: Lehtisaha

text: Lehtisaha on puuntyöstössä käytettävä leikkaava saha, jolla voi tehdä hyvinkin tarkkaa työtä.


title: Lehtisaha

text: Lehtisahan terät ovat ohuita, ja täten niillä saa hyvin ohutta sahausjälkeä aikaan, ja ne pystyvät moneen materiaalin joista yleisin on puu ja muovi. Lehtisahan teriä on kahdenlaisia, raspiteriä ja sahateriä. Raspiterillä voi sahata kaikkiin suuntiin, mutta se tekee hieman paksumpaa sahausjälkeä, kun taas sahaterä tekee erittäin sileää jälkeä ohuella sahausjäljellä. Lehtisahoja on sekä sähköisinä, että käsikäyttöisinä, joista käsikäyttöinen on parempi vaativaan työhön, kuten vaikkapa viulun tekoon.


title: Lehtisaha

text: Lehtisahoja kannattaa käyttää hiljaisella tahdilla, sekä katsoa ettei sahaa liian paksua materiaalia.


title: Stanko Poklepović

text: Stanko Poklepović (19. huhtikuuta 1938 – 24. joulukuuta 2018) oli kroatialainen jalkapallovalmentaja ja entinen pelaaja. Viimeksi hän on toiminut HNK Hajduk Splitin päävalmentajana.


title: Pantteri-patsas

text: Pantteri-patsas on Korisliigan kiertopalkinto, jonka saa pudotuspelien voittajajoukkue eli Suomen mestari.


title: Pantteri-patsas

text: Pantteri-patsas jaettiin ensimmäisen kerran vuonna 1962. Patsaan oli hankkinut Pantterien puheenjohtaja Lasse Merikukka, joka toi patsaan Kreikasta. Vuonna 2000 patsaaseen asennettiin uusi jykevämpi alusta. Lisäksi Pantteri-patsaan häntää on jouduttu korjaamaan useaan kertaan.


title: Angie Bolen

text: Angie Bolen on fiktiivinen hahmo amerikkalaisessa televisiosarjassa "Täydelliset naiset". Häntä esittää näyttelijä Drea de Matteo. Sarjan luoja Marc Cherry on sanonut kyseisen hahmon olevan pääosassa kauden 2009–10 ”mysteeriä”, kuvaillen häntä ”sisukkaaksi italialaisnaiseksi... joka pakenee jotakin.”


title: Angie Bolen

text: Kauden alussa Angie ostaa Youngien talon yhdessä miehensä Nickin ja poikansa Dannyn kanssa. Hän tutustuu Wisteria Lanen kotirouvien kanssa ja kutsutaan Susan Mayerin ja Mike Delfinon toisiin häihin. Palatessaan kotiin Angie on huolissaan pojastaan joka katosi häiden jälkeen ja lähettääkin Nickin etsimään Dannya. Aangien avatessa mekkonsa vetoketjun, suuri palovamma-arpi paljastuu. Myöhemmin ihmiset alkavat epäillä Dannyn olevan mysteerisen Julie Mayerin kurituksen takana. Angie yrittää löytää Dannylle alibin, jolloin Ana Solis tarjoutuu apuun. Myöhemmin alibi selviää huijaukseksi. Karen McCluskey paljastaa nähneensä Dannyn ja Julien riitelevän muutamaa päivää aiemmin. Angie ja Nick näkevät yhdessä koko naapuruston kanssa kuinka Danny pidätetään. Sen jälkeen Susan julistaa sodan Bolenin perhettä vastaan. Perheen niskaan kohdistuu paljon uhkauksia ja vandalismia Susanin levitettyä sanaa Dannyn syyllisyydestä. Angie pahoittelee Dannylle sanoen olevansa pahoillaan tämän lapsuudesta. Sarjassa myös viitataan siihen, etteivät ”Angie” ja ”Nick” ole parin oikeat nimet. Dannyn ollessa korjaamassa ystävänsä autoa Susan lähestyy tätä ja alkaa liikuttaa autoa ylhäällä pitävää tunkkia alaspäin lytistääkseen Dannya. Susan melkein tappoi tämän, mutta Angie tuli ulos baseball-mailan kanssa ha uhkaa tappaa Susanin jollei tämä jätä Dannyä rauhaan. Myöhemmin paljastuu, että Danny on syytön; viinakaupan valvontakameran nauhalta löytyi kuvamateriaalia kuristuksen ajalta. Syyllisyyttä tunteva Susan menee auttamaan Angieta tämän pihan siivoamisessa ja pari sopii riitansa. Myöhemmin Angie paljastaa arpensa olevan räjähdyksen syytä. Hän myös sanoi miehensä pysyneen rinnallaan räjähdyksen jälkeen ja että tämä on hyvä mies. Paljastuu myös, että Nickillä oli suhde Julien ennen kuristusta. Danny näyttää tietävän suhteesta, muttei halua kertoa äidilleen asiasta.


title: Angie Bolen

text: Kun Susan ampuu vahingossa Katherine Mayfairia, Danny paljastaa vanhemmilleen antaneensa Julielle aseen tämän turvaksi. Nick kertoo Dannylle aseen olevan rekisterissä heidän oikeilla nimillään. Angie manipuloi Katherinea olemaan soittamatta poliiseille valehdellen tietävänsä Miken olevan vielä rakastunut Katherineen. Samaan aikaan Nick varastaa aseen takaisin. Eräänä päivänä Katherine yllättää Angien itkemästä valokuvaa katsellen. Angie kertoo valokuvan olevan äidistään joka on kuollut. Muutamaa päivää myöhemmin Katherine kuulee Angien puhuvan puhelimessa äitinsä kanssa. Angie valehtelee tälle, kertoen puhuneensa anoppinsa kanssa, mutta Katherinen epäilykset heräävät koska Angie sanoi jotain italiaksi. Angie vierailee Susanin luona ja sanoo tälle Katherinen olevan vaarallinen ja että heidän täytyy päästä tästä eroon. Angie istuttaa Susanin päähän ajatuksen, että Katherine saattaa olla Julien kimppuun hyökännyt ihminen, Angie ja Nick kutsuvat Breen ja Orsonin luokseen illalliselle, mutta alkavat tapella Angien mahdollisuuksista päästä Breelle töihin. Breen lähes menettäessä asiakas pariskunnan, jotka toisivat tämän firmalle paljon rahaa, Bree teeskentelee olevansa italialainen saadakseen työn. Bree huijaa Angieta antamaan itselleen reseptit italialaisruokiin jota illallisella oli ollut. Angie on vihoissaan kuullessaan Breen huijauksesta. Myöhemmin Bree ja Angie sopivat ja Angie saa työn Breen firmasta. Poliisit soittavat Boleneille Lynetten kerrottua heille Julien ja Nickin suhteesta. Angie valehtelee kertoen poliiseille olleensa Nickin kanssa hyökkäys iltana, mutta kertoo Nickille tietävänsä suhteesta jo viikkoja ja lyö tätä naamaan. Angien nähdessä Nickin flirttailevan toiselle naiselle hän kertoo Nickille haluavansa tämän olevan sama mies joka pelasti tämän hengen.


title: Angie Bolen

text: Kun kahvilan työntekijä löydetään kuristettuna Bolenit alkavat miettiä muuttoa. Nick kertoo Angielle ollessaan kahvilan viimeinen asiakas ennen kuin tyttö tapettiin. Angie on huolissaan, että poliisit saattavat kuulustella Nickia jaa saada asian selville. Nick kertoo myös soittaneensa FBI:lle ja miettivänsä tunnustamista. Danny tulee kotiin parin tapellessa ja paljastuu, että Angie tappoi miehen. Danny menee huoneeseensa ja yrittää itsemurhaa. Sairaalassa Mona Clarke huolehtii Dannysta, joka paljastaa oikean nimensä olevan Tyler. Mona yrittää saada lisää selville Bolenista ja Dannysta. Luullessaan Monan tietävän kaiken Danny kertoo Angien olleen osa terroristiryhmää. Mona päättää kiristää Angieta tiedolla ja vaatii tältä 67 000 dollaria aloittaakseen uuden elämän. Angie antaa tälle 10 000 dollaria ja isoäitinsä kihlasomruksen Wisteria Lanen joulujuhlapäivänä. Mona kuitenkin sanoo että jollei Angie suostu maksamaan koko summaa seuraavaan päivään mennessä hän kertoo asiasta poliiseille. Angien yrittäessä puhua Monaa ympäri hän huomaa lentokoneen tekevän pakkolaskua kadulle. Angie pääsee pois koneen tieltä, mutta koneen siipi osuu Monaan.


title: Angie Bolen

text: Monan ollessa sairaalassa hoitaja kertoo huolestuneille Angielle ja Nickille Monan saattavan selvitä. Angie huolestuu tiedosta ja miettii miten se muuttaisi hänen elämänsä. Pian hoitaja tulee kuitenkin kertomaan, ettei Mona selvinnyt.


title: Jacek Gmoch

text: Jacek Gmoch (s. 13. tammikuuta 1939) on puolalainen jalkapallovalmentaja ja entinen pelaaja. Parhaiten hänet muistetaan Puolan maajoukkueen päävalmentajana MM-kisoista 1978.


title: Jacek Gmoch

text: Gmoch aloitti pelaajauransa pienessä Znicz Pruszkówin joukkueessa, mutta siirtyi jo 1960 Legia Varsovan joukkueeseen, jota hän edusti koko lopun uraansa, vuoteen 1968 saakka. Hän opiskeli pelaajauransa ohella Varsovan teknillisessä yliopistossa. Opinnot eivät kuitenkaan haitanneet pelaamista ja Gmoch juhli Legiassa kahta Puolan Cupin mestaruutta. Lisäksi hän esiintyi Puolan maajoukkuepaidassa 29 kertaa.


title: Jacek Gmoch

text: Gmoch joutui lopettamaan pelaajauransa pahan loukkaantumisen vuoksi vain 29-vuotiaana. Ura jalkapallon parissa jatkui kuitenkin valmennustehtävien merkeissä Legia Varsovan apulaisvalmentajana 1969-71 ja tämän jälkeen Kazimierz Górskin apuvalmentajana Puolan maajoukkueessa. Kaksikon johdolla Puola juhli MM-pronssia 1974. Menetyksekkäiden kisojen jälkeen Gmoch vietti pari vuotta Yhdysvalloissa tieteellisen uransa vuoksi, mutta palasi valmentajaksi maajoukkueen peräsimessä 1976. Hänen johdollaan Puola eteni MM-kisoihin 1978, joissa joukkue oli lopulta viides.


title: Jacek Gmoch

text: Maajoukkuepestinsä jälkeen Gmoch toimi lyhyen aikaa norjalaisen Skeid Fotballin päävalmentajana, kunnes siirtyi 1979 Kreikkaan PAS Gianninan päävalmentajaksi. Kaudeksi 1982/83 Gmoch siirtyi Larissan päävalmentajaksi ja johdatti joukkueen Kreikan cupin loppuotteluun. Yllättävän menestyksen johdosta Gmochille tarjottiin pestiä Panathinaikosissa, johon hän 1983 siirtyikin. Gmochin johdolla Panathinaikos voitti kaudella 1983/84 tuplamestaruuden toista kertaa seuran historiassa. Hänen johdollaan seura eteni myös Euroopan Cupissa välieriin.


title: Jacek Gmoch

text: Kaudella 1985/86 Gmoch valmensi AEK Ateenaa, mutta menestys jäi odotuksia vaisummaksi ja hän palasi Larissaan. Puolalainen jätti jälkensä myös Larissan seurahistoriaan luotsaamalla joukkueen sen historian ensimmäiseen ja toistaiseksi ainoaan Kreikan mestaruuteen kaudella 1987/88. Se oli vasta kuudes kerta maan historiassa, kun mestaruutta juhlittiin Ateenan ulkopuolella.


title: Jacek Gmoch

text: Larissasta Gmoch siirtyi 1988 Olympiakosin peräsimeen ja näin hän oli valmentanut kaikkia Ateenan suurseuroja. Menestys jäi kuitenkin vaatimattomaksi ja Gmoch sai lähteä seurasta jo seuraavana vuonna. Hän jatkoi uraansa 1991 kyproslaisen APOELin päävalmentajana ja voitti seuran kanssa maan mestaruuden 1992. Seuraava kausi ei kuitenkaan sujunut yhtä hyvin ja Gmoch sai lähteä seurasta.


title: Jacek Gmoch

text: APOEL-pestin jälkeen Gmochin menestyksekkäimmät vuodet valmentajana olivat ohi. Hän jatkoi kuitenkin uraansa läpi 1990-luvun Kreikassa luotsaten muun muassa Ionikosin Kreikan liigassa viidenneksi 1997/98. Jätettyään Ionikosin toisen pestinsä jälkeen kesällä 2003 Gmoch on toiminut jalkapallokommentaattorina Puolan televisiossa. Hän on toiminut myös Legia Varsovassa johtotehtävissä ja osakkeenomistajana.


title: Jacek Gmoch

text: Marraskuussa 2010 Gmoch palasi valmennustehtäviin Panathinaikosin päävalmentajaksi. Hän hoitaa valmennustehtäviä ainakin toistaiseksi Nikos Niopliasin saatua potkut. Gmochin pesti jäi lyhyeksi seuran palkattua Jesualdo Ferreiran päävalmentajakseen 20. marraskuuta.


title: Bernard Tomic

text: Bernard Tomic (s. 21. lokakuuta 1992 Stuttgart, Saksa) on australialainen tennispelaaja. Tomicilla on sukujuuret Kroatiassa. Tomic lyö rystylyöntinsä kahdella kädellä. Korkeimmillaan hän on ollut tenniksen maailmanlistalla sijalla 17. Hänellä on neljä ATP-turnausvoittoa: Sydneystä 2013, Bogotasta 2014 ja 2015 sekä Chengdusta 2018.


title: Bernard Tomic

text: Tomicia on pidetty yhtenä kaikkien aikojen lupaavimmista nuorista pelaajista ja häntä onkin usein verrattu kaikkien aikojen menestyksekkäimpään miestennispelaajaan Roger Federeriin. Tomicilta odotetaan paljon ja hän onkin lunastanut jo osan häneen kohdistuneista odotuksista.


title: Bernard Tomic

text: 2004 ja 2006 Tomic voitti 12- ja 14-vuotiaiden Orange Bowl -mestaruudet. Orange Bowl on yksi juniorien arvostetuimmista kilpailuista.


title: Bernard Tomic

text: Ensimmäisestä junioriturnauksessaan alle 18-vuotiaiden Canterbury Championshipsissa hän eteni voittoon saakka päihitettyään finaalissa Uuden-Seelannin Samuel Vonton-Bootin 6–3, 6–2. Tomicin voittokulku jatkui, kun hän voitti kolme seuraavaakin turnausta, joihin osallistui. Niin Tomic saavutti 25 ottelun voittoputken. Tomicin voittoputki jäi 26:een, kun hän hävisi 16 parhaan joukossa Marokon Riadissa.


title: Bernard Tomic

text: Tomic voitti seuraavan turnauksensa vasta elokuussa 2007, kun hän voitti Oceania Closed Junior Championshipsin häviämättä erääkään koko turnauksessa. Tomic päätti kauden 2007 juniorien maailmanlistan sijalle 23.


title: Bernard Tomic

text: Tomic aloitti kauden 2008 voittaen Nottinghillin turnauksen ja Australian ITF Junior -turnauksen. Tomic eteni juniorien Australian avoimissa aina voittoon saakka kaataen muun muassa turnauksen kuluessa juniorien maailmanlistan ykkösen ja finaalissa Tsung-Hua Yangin 4-6, 7-6(5), 6-0. Voiton myötä Tomicista tuli nuorin Australian avointen poikien sarjan voittanut pelaaja tenniksen avoimella aikakaudella.


title: Bernard Tomic

text: Saman vuoden Ranskan avointen poikien sarjassa ykkössijoitettu Tomic hävisi puolivälierissä Guido Pellalle 6-7(2), 3-6. Wimbledonissa jälleen ykkössijoitettu Tomic hävisi välierissä Henri Kontiselle 6-7(3), 4-6. Poikien nelinpelissä Tomic parinsa Matt Reidin kanssa hävisi finaalissa. US Openin poikien sarjassa Tomic hävisi ensimmäisellä kierroksella Devin Brittonille kolmessa erässä.


title: Bernard Tomic

text: 2009 Tomic saavutti jälleen paikan puolivälierissä Ranskan avoimissa ja semifinaalissa Wimbledonissa. US Openin poikien sarjan Tomic voitti. Hän voitti finaalissa isäntämaan Chase Buchananin 6-1, 6-3.


title: Bernard Tomic

text: Australian avoimissa 2008 Tomic hävisi karsintojen toisella kierroksella.


title: Bernard Tomic

text: Vuoden 2008 lopulla Tomic päätti olla pelaamatta enää junioriturnauksissa ja keskittyä täysin aikuisten sarjan turnauksiin. Tomic sai villin kortin Brisbanen turnaukseen vuoden 2009 tammikuussa. Brisbanessa Tomic hävisi ensimmäisellä kierroksella espanjalaiselle Fernando Verdascolle 4-6, 2-6. Tomic sai villin kortin myös vuoden 2009 Australian avoimiin ja peittosi ensimmäisellä kierroksella Potito Staracen 7-6(5), 1-6, 7-6(5), 7-6(6). Voiton myötä Tomicista tuli nuorin koskaan Australian avointen miesten sarjassa ottelun voittanut pelaaja. Toisella kierroksella hän hävisi Gilles Müllerille 6-3, 1-6, 4-6, 2-6.


title: Bernard Tomic

text: Helmikuussa Tomic voitti ensimmäisen Challenger-tason turnauksensa Melbournessa.


title: Bernard Tomic

text: Tomic sai villin kortin Ranskan avoimiin, mutta hävisi ensimmäisellä kierroksella Philipp Kohlschreiberille 1-6, 2-6, 2-6. Wimbledonissa Tomic hävisi karsintojen viimeisellä kierroksella Edouard Roger-Vasselinille. Tomic pelasi myös poikien sarjassa ja hävisi semifinaalissa.


title: Bernard Tomic

text: Joulukuussa Tomic pelasi turnauksessa, jonka voittajalle annettiin villi kortti seuraavan vuoden Australian avoimiin. Tomic hävisi finaalissa.


title: Bernard Tomic

text: Tomic päätti kauden 2009 maailmanlistan sijalla 286.


title: Bernard Tomic

text: Vuoden 2010 Tomic aloitti Brisbanessa häviten ensimmäisellä kierroksella karsija Oleksandr Dolgopolov Jr.:lle. Tomicille annettiin villi kortti Australian avoimiin hänen voitettuaan Kooyongissa, Melbournessa ottelun maailmanlistan kolmosta, Novak Đokovićia vastaan. Tomic voitti Australian avointen ensimmäisellä kierroksella Guillaume Rufinin 6-4, 6-4, 6-3. Toisella kierroksella Tomic pelasi kenties tähänastisen uransa parhaan ottelun, mutta hävisi 14. sijoitetulle Marin Čilićille 7-6(6), 3-6, 6-4, 2-6, 4-6.


title: Bernard Tomic

text: Helmikuussa Tomic voitti Burnie Challenger -turnauksen finaalissa Greg Jonesin 6-4, 6-2. Tomic nousi tämän turnauksen jälkeen maailmanlistalla sijalle 209. Wimbledonissa hän pääsi toiselle kierrokselle.


title: Bernard Tomic

text: Vuonna 2011 villin kortin Australian avoimiin saanut Tomic voitti Jérémy Chardyn ja Feliciano Lópezin, kunnes hävisi kolmannella kierroksella maailmanlistan ykköselle, Rafael Nadalille. Wimbledonissa Tomic eteni puolivälieriin voitettuaan kolmannella kierroksella viidenneksi sijoitetun Robin Söderlingin ja neljännellä kierroksella Xavier Malissen. Puolivälierissä hän hävisi maailmanlistan kakkoselle, Novak Đokovićille, voitettuaan kuitenkin yhden erän. Yhdysvaltain avoimissa Toimic hävisi toisella kierroksella Marin Čilićille.


title: Bernard Tomic

text: Vuoden 2013 Wimbledonissa Tomic eteni 4.kierrokselle, jossa hävisi Tšekin Tomas Berdychille.


title: HMS Wallace (D20)

text: HMS Wallace (viirinumero D20, I20 ja L64) oli Britannian Kuninkaallisen laivaston Shakespeare-luokan laivueenjohtaja, joka palveli toisessa maailmansodassa.


title: HMS Wallace (D20)

text: Alus tilattiin huhtikuussa 1917 John I. Thornycroft and Companyltä ja sen köli laskettiin elokuussa 1918. Se laskettiin vesille 26. lokakuuta, minkä jälkeen se odotti Woolstonissa valmistumista helmikuuhun 1919. Alus nimettiin isänmaallisen skotlantilaisen Sir William Wallacen (noin 1272-1305) mukaan.


title: HMS Wallace (D20)

text: Laivaston vastaanotettua aluksen se palveli Itämerellä tukemassa bolševikkien vastustajien sotatoimia. Se liitettiin myöhemmin Atlantin laivaston 1. Hävittäjälaivueeseen ennen siirtoaan reserviin.